Ике район аграрийҙары яҙғы сәсеүгә төштө\n25 Апрель 2011, 15:01\nБашҡортостандың ике районы эшсәндәре ял көндәрендә сәсеү агрегаттарын баҫыуға сығарҙы. Мәләүез һәм Дәүләкән райондарында яҙғы сәсеү башланды.\nМәләүез районының Салауат исемендәге ауыл хужалығы етештереү кооперативы кампанияны борсаҡ сәсеүҙән башланы. Бөгөнгө көндә хужалыҡта 20 гектарға яҡын ерҙә ошо ҡуҙаҡлы культура сәселгән. Шуның менән бергә «Спринт-2» сортындағы һоло ла сәселә. Ул 60 гектарҙа сәселгән.\n—Тупраҡ өлгөрөүенә ҡарап бөгөн-иртәгә райондың башҡа хужалыҡтары ла сәсеү кампанияһын башлаясаҡ, — тип «Башинформ» агентлығына баҫыу эштәре барышына аңлатма бирә Мәләүез районы хакимиәтенең ауыл хужалығы идаралығы начальнигы Александр Баранов. – Ауыл эшсәндәре 80 процент майҙанда күп йыллыҡ үләндәрҙе туҡландырыуҙы һәм тырматыуҙы башҡарҙы. Хәҙер бөтөн көстәр дым ҡаплауға йүнәлтелгән. Был агротехник алымды беҙ өс көндә үткәрергә тейешбеҙ. Параллель рәүештә ужым культураларын туҡландырыуҙы алып барабыҙ.\nЯҙғы сәсеүҙе йәмғеһе 32 мең гектарҙа үткәрергә кәрәк, техник культуралар - 14,5 мең гектарҙы, картуф – 255, мал аҙығы культуралары 12 мең гектарҙы аласаҡ.\nАуыл хужалығы идаралығы начальнигы, район хужалыҡтарында орлоҡ, яғыулыҡ-майлау материалдары һәм минераль ашламалар менән тәьмин итеү проблемалары юҡ, тип ышандырҙы. Бында ташламалы хаҡтар буйынса яғыулыҡ-майлау материалдарының апрель лимитын алып бөткәндәр. Предприятиеларҙың күбеһе ашламалар ҡайтарыу тураһында иҫәп-хисап биргән һәм республика бюджетынан сығымдарҙы ҡаплауға субсидиялар алған.\nТеги:сәсеү кампанияһыауыл хужалығы


«Өфө» футбол клубы бөгөн миҙгелдәге тәүге күнекмәһен үткәрҙе\nКоманда Сергей Семак етәкселегендә «Нефтсе» стадионында йыйылды. Коллективты ниндәй яңыртыуҙар көтә?\nТәүге аҙым, тупҡа беренсе тибеү, тренер күрһәтмәһе. «Өфө» уйынсыларының ялы ҙур булмаһа ла, футболдан улар силәшеп тә өлгөргән.\nИке яңы ҡапҡасы. 18 йәшлек Максим Богатырев үткән миҙгелдә баш ҡаланың «Локомотив» йәштәр командаһы составында өс матч үткәрҙе. 29 йәшлек Евгений Фролов һуңғы тапҡыр Краснодарҙың «Кубань», Калининградтың «Балтика» клубында уйнаны. Ихтимал Михаил Бородько команданан китәсәк. Александр Беленовтың киләсәге иһә әлегә билдәһеҙ.\n«Өфө»гә күп кенә легионерҙар әлегә ҡушылмаған. Милли йыйылма командаһы уйындарында ҡатнашыусылар ҙа шул иҫәптә. Команда Слай, Фатаи, Йокич һәм Карпһыҙ шөғөлләнә. Улар күнекмәләргә һуңынан тотонасаҡ.\nБеҙҙә көс бар. Майҙанда шуны күрһәтергә кәрәк. Әҙ һөйләргә, күп эшләргә. Миҙгел аҙағында яҡшы һөҙөмтәгә өлгәшербеҙ тип ышанам.\nСтадионда үткән бер-нисә күнекмәнән һуң «Өфө» уйынсылары Мәскәүгә юлланасаҡ. Унда команда иптәштәрсә ике матч үткәрә. 28 июндән 10 июлгә тиклем «Өфө» Австрия миҙгеленә әҙерләнәсәк. Унда команда өс уйын көтөлә.


«Әсәлек даны» миҙалы менән бүләкләнгән күп балалы әсәләргә бер тапҡыр бирелә торған матди ярҙамдың күләме арта | ГТРК «Башкортостан» — Новости Уфы и РБ\n24 сентября 2018 — 16:29 ГТРК «Башкортостан»\n2019 йылдың 1 ғинуарынан «Әсәлек даны» миҙалы менән бүләкләнгән күп балалы әсәләргә бер тапҡыр бирелә торған матди ярҙамдың күләме 17 мең 241 һумға етәсәк. Республика Башлығы Рөстәм Хәмитов ошо туралағы указға ҡул ҡуйҙы. Республикала әле 46 меңгә яҡын күп балалы ғаилә йәшәй. Шуларҙан 7 мең 700-е «Әсәлек даны» миҙалы менән бүләкләнгән. Был награда «Ата-әсә ҡаһарманлығы» миҙалы кеүек үк 20 йылдан кәм булмаған хеҙмәт стажы булған ҡатын-ҡыҙҙарға хеҙмәт ветераны исемен алырға хоҡуҡ бирә. Башҡортостанда «Әсәлек даны» миҙалы 1998 йылда булдырылғайны.


«Вензеля» хореографик ансамбле (Пенза ҡалаһы) :: Фольклориада 2020\n«Вензеля» хореографик ансамбле (Пенза ҡалаһы)\nРәсәй Федерацияһы — 11 сәғәт бүлкәтендә урынлашҡан ил. Рәсәйҙе 12 диңгеҙ һәм өс океан уратып алған. Төньяҡ боҙло, Атлантик һәм Тымыҡ океанды һыулаған ил арктик киңлектәрҙән алып субтропиктарға тиклем төрлө яҡшы тәбиғәте менән данлыҡлы.\nРәсәйҙең меңәр йыллыҡ тарихы үҙенсәлекле һәм мөһабәт архитектура ҡомартҡыларын, тәбиғәт байлыҡтарын һаҡлай. Бында Ер шарындағы иң тәрән күл Байкал, Европалағы иң бейек тау — Эльбрус түбәһе урынлашҡан. Урал тауҙары Азия һәм европаны урталай бүлеп үтә. Рәсәй иң күп милләтле ил, уның мәҙәниәте лә сағыу, ҡабатланмаҫ.\nИлебеҙҙең мәҙәни традицияларын күрһәтеү VI Бөтә донъя фольклориадаһында «Вензеля» ансамбленә ышанып тапшырылған. Күп һанлы халыҡ-ара фестивалдәр лауреаты булған коллектив үҙ сығыштарына Рәсәйҙең бай мәҙәни мираҫын туплап, иҫтә ҡалырлыҡ номерҙар тәҡдим итәсәк.


БР Тәбиғәттән файҙаланыу һәм экология министрлығында эсәр һыуыбыҙ, һулар һауабыҙ, еребеҙ хаҡында һөйләнеләр. Журналистар менән осрашыуға бер нисә тәбиғәт һаҡлау ведомствоһының етәкселәре килде. Уларҙың һәр береһенә үҙенең йүнәлешендәге иң көнүҙәк мәсьәләләр тураһында һөйләргә тәҡдим ителде - булған проблемаларҙы граждандарҙан йәшермәҫкә саҡырған Башҡортостан Президенты Рөстәм Хәмитов өлгөһөндә "тәбиғәт" чиновниктары ла асыҡлыҡҡа курс алды.\nМатбуғат конференцияһы геройҙары тирә-яҡ мөхитте бысратыусыларҙың башлыса предприятие, транспорт һәм үҙебеҙ булыуын билдәләне. Сәнәғәтселәргә проблеманы заманса таҙартыу ҡоролмалары иҫәбенә хәл итергә күрһәтмә бирелгән, автомобиль хужаларына - бензинды газға алмаштырырға, ә халыҡҡа ҡайҙа етте - шунда сүплек ойоштормаҫҡа тәҡдим ителә. Экологтарҙың рекомендацияларына, хатта ниндәйҙер урында талаптарына ла барыһы ла берҙәй ҡолаҡ һалмай, шулай ҙа ыңғай һөҙөмтәләр юҡ түгел. Мәҫәлән, Кама һыу бассейны идаралығының БР буйынса һыу ресурстары бүлеге начальнигы Владимир Горячев, һыу сифатын тотороҡландыра алдыҡ, тип билдәләне. Был күрһәткес буйынса республикалағы һыу ятҡылыҡтарының күбеһе иң бысраҡ һыу ете балл менән билдәләнгән ете баллы шкала буйынса өсөнсө һәм дүртенсе сифат класына ҡарай. Иң таҙа йылғалар тип Оло Ыҡ йылғаһы менән Ҡандракүл табылған, ә иң бысрағы - Дим.\nҺауаға килгәндә иһә, уның сифаты Башҡортостан гидрометеорология һәм тирә-яҡ мөхит мониторингы идаралығы белгестәре менән даими контролдә тотола. Һауа пробаһын алыу өсөн махсус постар Өфөлә, Стәрлетамаҡта, Салауат, Туймазы һәм Благовещенда урынлаштырылған. Үкенескә күрә, был ҡалаларҙа һауаның ныҡ бысраныуы теркәлгән. Бензапирен, формальдегид, азот диоксиды кеүек хәүефле химикаттар кимәле рөхсәт ителгән концентрациянан күпкә артып китә.\nБығаса һауаны төп бысратыусылар иҫәбендә сәнәғәт предприятиелары торһа, һуңғы йылдарҙа уларҙы ышаныслы рәүештә автомобиль төтөнө ҡыҫырыҡлай. Бына ни өсөн газ яғыулығына күсеү бөгөн айырыуса оптималь һанала. БР Тәбиғәттән файҙаланыу һәм экология министрлығы башлығы урынбаҫары Ольга Ладзина Мәләүез ҡалаһын өлгө итеп килтерҙе, унда бар муниципаль транспорт - автобустар, ашығыс хеҙмәт һәм дәүләт учреждениелары автомобилдәре - газға күсерелгән.\nӘ бына ер аҫтын бысратыусылар булып һаман да сәнәғәт предприятиелары ҡала - тәү сиратта руда табыу комплексына ҡарағандары, уларҙың эшмәкәрлеге һөҙөмтәһендә тупраҡҡа ауыр металдар һеңә. Әммә айырыуса киҫкен торған проблема бөгөн - һәр төрлө ҡалдыҡтарҙы бер урынға урынлаштырыу, күмеү, эшкәртеү һәм утилләштереү. Ольга Ладзина фекеренсә, бында хәлдәрҙе радикаль саралар - мәҫәлән, сүп-сар эшкәртеү заводын төҙөү ярҙамында ғына яйға һалырға мөмкин. Бөгөнгө көндә бындай предприятие төҙөлөшөнөң концепцияһы Стәрлетамаҡта әҙерләнгән, Өфөлә иһә барыһы ла проект стадияһында. Ладзина шулай уҡ республикала сүп-сарҙы эшкәртеү һәм утилләштереү буйынса проект эшләгән эшҡыуарҙар барлығын билдәләне, әммә уларҙың бөтәһе лә үҙәренең идеяларын бюджет аҡсаһына тормошҡа ашырырға тәҡдим итә.\nХәл-ваҡиғалар буйынса "БАШвест"ҡа аңлатма биреп, ведомство башлығы урынбаҫары, эшмәкәрлеге менән совет заманында уҡ зыян килтергән предприятиелар менән шөғөлләнеүҙе федераль үҙәк төп бурыс итеп ҡуя, тине. Маҡсатлы тәғәйен программа Рәсәй Тәбиғәт ресурстары министрлығы белгестәре менән әҙерләнә.\n- Бында тәү сиратта бөтә союз кимәлендәге предприятиелар тураһында һүҙ бара. Беҙҙең республикала улар - мәҫәлән, - "Химпром" һәм Семенов алтын йыуыу фабрикаһы. Улар был программаға индерелһен һәм федераль бюджеттан средстволар бүленһен өсөн беҙ был объекттар тураһында мәғлүмәт туплап оҙаттыҡ. Әммә был бындай объекттарҙың республикала икәү генә булыуын аңлатмай. Хәл ителмәгән проблемалар бар, мәҫәлән, руда табыу предприятиелары буйынса күп улар.\nФорсаттан файҙаланып, журналистар Ирәмәл тауы проблемаһын да күтәрҙе. Быға Магнитогорск уҙышсылары менән килеп сыҡҡан ғауға сәбәпсе булды. Август аҙағында автоклуб ағзалары Ирәмәлдә джиптарҙа ярыш ойошторорға ниәтләүе хаҡында белдерҙе. Әммә йәмәғәтселек уларға ҡаршы сыҡты. Был эштәргә Башҡортостан Президенты Рөстәм Хәмитовҡа ла ҡыҫылырға тура килде һәм ул уҙыштарҙы тыйырға ҡушты. Автомобилселәр бер аҙға тынысланһа ла, ошо арала барыбер юлһыҙ ерҙә йөрөү өсөн тәғәйенләнгән машиналарҙа һәм квадроциклдарҙа тауға күтәрелде һәм бының менән тәбиғәткә ҙур зыян килтерҙе: ҡырмыҫҡа иләүҙәре, Ҡыҙыл китапҡа индерелгән бер нисә үҫемлек юҡ ителде...\nУникаль объектты һаҡлап алып ҡалыр өсөн республикала күптән инде Ирәмәлгә айырым һаҡланған тәбиғәт биләмәһе статусы биреү тураһында тәҡдимдәр ишетелә. Күңелһеҙ ваҡиғаларҙан һуң Экология министрлығы чиновниктары был мәсьәлә менән ныҡлап шөғөлләнергә вәғәҙәләй.


Архангел районы Абҙан ауылда йәшерен рәүештә спитрлы эсемлектәр һатыусылар ишәйгән. Һөҙөмтәлә һуңғы йылдарҙа был төбәктә йәшел йылан ҡорбандары ла арта. Үлем менән сауҙа итеүселәр, хатта Рамаҙан айында ла туҡтап тормай. Йәшерен һатыусылар дин ҡанундарын да, дәүләт закондарын да һанға һуҡмай.\nКүптәр өсөн йәшерен адресты «ҡырын тейәргә» яратыусылар яҡшы белә. Уларҙы йәшереп һатылған эсемлектең сифаты ла ҡурҡытмай. Ауылда үлем менән сауҙа итеүселәр күптәр. Мәскәүҙән ялға ҡайтыусы Рәйлә Хәйруллина балаларын урамға уйнарға сығарырға ла ҡурҡа. Ханым, кискә таба руль артына ултырыусы иҫеректәр күбәйә, тип зарлана.\nХанымдың һүҙҙәрен тикшереп ҡарау өсөн, ауылдағы йәшерен сауҙа нөктәләренең береһенә беҙ ҙә туҡталдыҡ. Эсемлек һатыусы ҙурыраҡ пластик һауытҡа һалынған шыйыҡса менән бүлмәгә инеп, ҡорған артында уны шешәгә бушатты. Был өлкәлә тәжрибә туплаусылар әйтеүенсә, ханым 95 градуслыҡ спиртҡа һыу ҡушып һата.\nАуылда ошондай шешәләргә тултырылған спиртлы эсемлек һаталар. Уның составы һәм ҡайҙан килтерелгәне тураһында мәғлүмәт юҡ. Еҫе лә шикле. Шешәнең быға тиклем ҡулланылған булыуы әллә ҡайҙан күренеп тора. Урындағылар әйтеүенсә, эсемлекте ауылда йорт һайын тиерлек һатып алырға була.\nӘлбиттә, ауыл халҡының күпселек өлөшө айыҡ тормош яҡлы. Ауылдаштар милли йолалар һәм ҡабул ителгән закондарҙы һанға һуҡмай, еңел юл менән аҡса эшләүсе сауҙагәрҙәр эшмәкәрлеген туҡтатырға кәрәк тигән фекерҙә.


Мәңге үлмәҫ моңо ҡалды\n13 Июнь , 19:04\nӘрменән ҡайтҡас, Белоретта машина йөрөтөүсе булып эшләй.\nҒәли Ғәббәс улы Хәмзин 1950 йылдың 12 июнендә Башҡорт АССР-ының Белорет районы Ҡоҙғон-Әхмәр ауылында тыуған.\nБөтә Рәсәй халыҡ йырҙарын башҡарыусы конкурсын башҡарыусыларҙың беренсе лауреаты (1985), Ғәзиз Әлмөхәмәтов исемендәге призға үткәрелгән йәш башҡарыусылар конкурсы лауреаты. Халыҡ-ара «Туғанлыҡ» фестивале дипломаты.\n1981 йылда Заһир Исмәғилев исемендәге Өфө дәүләт сәнғәт институтын тамамлағандан һуң Хөсәйен Әхмәтов исемендәге Башҡорт дәүләт филармонияһының «Йәдкәр» фольклор ансамбле вокал йырсыһы була, артабан 25 йыл «Йәдкәр» фольклор төркөмөнә етәкселек итә.\nСермән урта мәктәбен тамамлағас, Белоретта профтехучилищела уҡый. Армия сафтарында хеҙмәттә була. Әрменән ҡайтҡас, Белоретта машина йөрөтөүсе булып эшләй. Артабан уны колхоздың комсомол ойошмаһы сәркәтибе итеп һайлап ҡуялар.\nСәнғәт иниститутына гәзит биттәренән иғлан уҡығас, барып ҡарарға йөрьәт итә.\nБашҡортостан мәҙәниәтен үҫтереүгә тос өлөш индергәне һәм башҡарыу оҫталығы өсөн Ғәли Хамзинға 1997 йылда Салауат Юлаев исемендәге дәүләт премияһы бирелде.\nЙырсы 2009 йылдың 15 ноябрендә Өфөлә вафат була.


Берәүҙәр кәңәш һорай, икенселәр ярҙамға өмөт итә\n11 Май , 09:28\nХалыҡ дәртләнеп донъя көтә.\nБөгөн ауыл ерендә йәшәгән халыҡ өсөн урындағы үҙидара – төп власть органы. Халыҡтың бар йомошо – улар иңендә. Йомош менән килә, кәңәш һорай, ярҙамға өмөт итә... Төрлө мәсьәләләрҙе хәл итеүҙә ауыл биләмәһе башлығы туранан-тура ҡатнаша, шуға күрә күңелендә ҙур яуаплылыҡ тойғоһо йөрөткән кешеләр генә тарта алалыр ул йөктө. Әбйәлил районының Амангилде ауыл биләмәһе башлығы вазифаһын лайыҡлы тартҡан, ихтирамға һәм хөрмәткә лайыҡ Марат ФӘХРИСЛАМОВ менән ҡорған әңгәмәлә һүҙ – ошо төбәктә башҡарылған эштәр, үткән йыл һөҙөмтәләре һәм киләсәккә билдәләнгән бурыстар хаҡында.\n– Марат Хәбибрахман улы, ауыл биләмәһе башлыҡтары кәрәкме? Һуңғы ваҡытта был вазифаны бөтөрөү хаҡында ла һүҙҙәр ишетелә...\n– Әлбиттә, кәрәк. Мин уларҙы тарҡатмау яғында, сөнки ауыл халҡы күҙ терәп торған берҙән-бер урындағы үҙидара булмай икән, ул киләсәктә ауылдарҙың бөтөүенә, тарҡалыуына юл асасаҡ.\n– Үҙегеҙ етәкселек иткән ауыл биләмәһе менән таныштырһағыҙ ине.\n– Амангилде ауыл биләмәһенә Амангилде, Үтәгән, Ҡаҙмаш, Рыҫҡужа, Әбделғәзе ауылдары инә. Улар сағыштырмаса ҙур, халыҡ һаны буйынса ла районда тәүге урында торабыҙ. Амангилде һәм Рыҫҡужа, Ҡаҙмаш ауылдары янынан Өфө – Белорет – Асҡар – Сибай автомобиль юлы үтә. Был, бер яҡтан, уңайлы булһа, икенсе яҡтан, оло хәүеф тә тыуҙыра. Ауыл халҡының күбеһе вахта ысулы менән Себергә, шулай уҡ күрше Магнитогорск ҡалаһына, район үҙәгенә йөрөп эшләй. Биләмәлә үҙ эшен асҡан эшҡыуарҙар ҙа бихисап. Беҙҙең халыҡ донъя көтөргә дәртле һәм сәмле, йорттарыбыҙ һәр саҡ төҙөк, урамдар матур, күркәм, шуға күрә Амангилде ауылы бынан бер нисә йыл элек “Сәләм” телеканалы үткәргән “Иң матур ауыл” конкурсында ла еңеү яуланы.\n– Башҡарылған эштәргә килгәндә...\n– Улар бик күп. Ауырлыҡтар булһа ла, үткән йылды беҙҙең ауыл биләмәһе яҡшы күрһәткестәр менән тамамланы. Бюджеттың килем планын 134 процентҡа үтәүгә өлгәштек. Физик шәхестәрҙән милеккә һалым үтәлеше – 170, ергә һалым 111 процент тәшкил итте.\nХалыҡ иҫәбен алыу, һайлау кампанияларында ла биләмә халҡы ҙур әүҙемлек күрһәтте. Шуныһы ҡыуаныслы: һәр ауылдың халҡы берҙәм, дәртле һәм ниндәйҙер эш ҡушып та өлгөрмәйһең, “һә” тигәнсә башҡарып та ҡуя, шуға күрә хәл итәһе мәсьәләләр һәр саҡ асыҡтан-асыҡ һөйләшелә, ауыл халҡының тәҡдимдәре тыңланыла һәм бергәләп уны хәл итеү юлдары өйрәнелә. Былтыр “Берҙәм Рәсәй” партияһының “Аныҡ эштәр”программаһы ярҙамында күп кенә эштәр башҡарылды. Мәҫәлән, Рыҫҡужа ауылындағы башланғыс мәктәптең тәҙрәләре, ишектәре алмаштырылды, Ҡаҙмаш урта мәктәбенә бильярд өҫтәле алынды.\nҠасандыр беҙҙең ауыл биләмәһендә, анығыраҡ әйткәндә, Ҡаҙмаш ауылында башланып, бөгөн тотош республикала киң таралған “Һаумыһығыҙ, ауылдаштар!” байрамы былтыр Үтәгәндә үтте. Ауылдарҙа төҙөкләндереүҙе төп маҡсат итеп ҡуйған был сараға ярашлы, Үтәгән ауылы танымаҫлыҡ яңы төҫ алды, күркәмләнде һәм төҙөкләндерелде. Мәҙәниәт йорто биләмәһе тулыһынса яңыртылып, кәртәләп алынды, урамдарға ҡырсынташ түшәлде, ауыл зыяратының кәртәһе яңыртылды, өр-яңы балалар һәм спорт майҙансығы сафҡа инде. “Еңеү аллея”һына ағастар ултыртылды. Был эштәрҙең барыһы ла үтәгәндәрҙең үҙ теләге һәм көсө менән атҡарылды.\nЙыл аҙағында район буйынса “Һырғалаҡ” конкурсында еңеү яулаған Ҡаҙмаш халҡына бүләккә бирелгән аҡсаға ауылда яңы балалар майҙансығы төҙөлдө.\n– Ауыл биләмәһенең социаль-иҡтисади торошо урындағы эшҡыуарҙарҙың хеҙмәтенә бәйле. Ауылда шәхси эшҡыуарҙарҙың эшмәкәрлегенә лә туҡталып үтәйек әле...\n– Тулыһынса килешәм. Күпселек сараларға улар бағыусылыҡ ярҙамы күрһәтә, яҙ һәм көҙ көндәрендә ауылдарҙы төҙөкләндергәндә һәм өмәләр үткәргәндә, урындағы эшҡыуарҙарҙың шәхси техникаһы ярҙамға килә. Амангилделә үҙ аяғында ныҡлы баҫып торған йүнселдәр бик күп. Мәҫәлән, Тимербулат Рәхмәтов, Илһам һәм Айтуған Фәттәховтарҙы билдәләргә мөмкин. Ҡаҙмаш ауылының ҡымыҙы, ҡаҙыһы, ите һәм үлән сәйе күптән инде үҙ һатып алыусыларын тапҡан. Шәхси магазин һәм кафе тотҡан, йәшелсәселек менән шөғөлләнгән, ағас эшкәрткән, йорт йыһазы етештергән йүнселдәр һәр ауылда етерлек.\n– Белеүебеҙсә, ауылда йылҡысылыҡ менән шөғөлләнгән, шулай уҡ шәхси ихаталарында күпләп йылҡы һәм һыйыр малы тотҡан ғаиләләр күп. Икенсенән, ауыл эргәһенән генә автомобиль юлы үтә. Әле булһа халыҡ һеҙҙең биләмәлә йәштәр вафат булған юл фажиғәһен хәтерләйҙер. Йылҡы малының юлға сығыуы ғәҙәти күренешкә әйләнде, тиһәк тә була. Был тәңгәлдә ниндәй эштәр алып барыла?\n– Ысынлап та, аттарҙың юлға сығыуы сәбәпле, күп кенә авариялар булып тора. Ҡыҙғанысҡа ҡаршы, Ҡаҙмаш ауылы янындағы юл-транспорт ваҡиғаһында йәштәрҙең һәләк булыуы күптәрҙе тетрәндерҙе. Мал хужалары йылҡыларына ҡарата бер аҙ иғтибарҙы арттырҙы, әммә малды һәр саҡ ҡарауыллап тороп та булмай. Бигерәк тә Рыҫҡужа ауылы урамынан төп юл үтә, әле Амангилде ауыл биләмәһе аша үткән оло юлда биш видеокүҙәтеү ҡоролмаһы ҡуйыу ҡарала. Уларҙың барыһы ла тиҙлек тәртибен күҙәтеүгә эшләй башлаясаҡ һәм юлдарҙағы аварияларҙың һанын кәметеүгә, водителдәрҙең иғтибарлы булыуына алып килер, тигән ышаныста ҡалабыҙ.\n– Яңғыҙ ҡарға яҙ килтермәй, тигәндәй, үҙегеҙгә генә бөтә ауылдарға етәкселек итеү еңелдән түгелдер. Һеҙгә кемдәр ярҙам итә?\n– Әлбиттә, миңә ярҙам итеүселәр булмаһа үҙемә генә биш ауылды тулыһынса контролдә тотоу мөмкин булмаҫ ине. Ауыл советына һайланған 10 депутат, ауыл старосталары – Рыҫҡужанан Ирәмән Басиров, Үтәгәндән Илнур Ғайсин, Әбделғәзенән Данил Мөхөтдинов, һәр ауылдың йәмәғәт ойошмалары, мәктәп, ауыл мәҙәниәт йорттары менән берлектә эшләйбеҙ. Халыҡтың әүҙемлеге, уларҙың һәр эште ихлас ҡабул итеп алыуы ла – эшебеҙҙәге төп уңыштарҙың береһе. Форсаттан файҙаланып, уларҙың барыһына ла рәхмәт һүҙҙәрен еткерәм. Киләсәктә лә берҙәм эшләргә яҙһын!\n– Ауыл биләмәһе башлығын ниндәй мәсьәләләр борсой?\n– Улар күп инде. Хәл итәһе проблемалар ҙа бар. Көтөү, берәҙәк эттәр, сүп-сар, юл мәсьәләләре һәр йыл һайын ғына түгел, хатта ай һайын сығып тора, тиһәм дә, дөрөҫ булыр. Рыҫҡужа ауылы халҡы бер нисә йыл инде яңы фельдшер-акушерлыҡ пункты төҙөүҙе һорай. Амангилде ауылында өр-яңы заманса балалар майҙансығы төҙөү, һыу торбаларын алмаштырыу, Амангилде, Үтәгән, Рыҫҡужа, Ҡаҙмаш ауылы урамдарына ҡырсынташ түшәү. Әбделғәзе ауылындағы күперҙе төҙөкләндереү мәсьәләһе лә күптән хәл итеүҙе көтә.\nБыйыл йәй башында Амангилделә “Һаумыһығыҙ, ауылдаштар!” байрамын үткәреү планлаштырылған. Был тәңгәлдә эште башланыҡ та инде, ауыл халҡы ҡунаҡтар ҡаршыларға әҙерләнер, йорт ихаталарын, ауыл урамдарын төҙөкләндереүҙә әүҙемлек күрһәтер, тип ышанабыҙ. Шулай уҡ ауыл йылдан-йыл ҙурая, йәштәр ауылда ҡала, йорттар һала. Яңы барлыҡҡа килгән ауыл урамдарындағы юлдарҙы төҙөкләндереү, һыу, ут үткәреү кеүек проблемалар ҙа хәл итеүҙе көтә. Иҡтисади яҡтан хәлдәр бер аҙ ауырлашһа ла, ауыл кешеһенең көндәлек тормошо дауам итә, яҙын бар тәбиғәт уянған кеүек, халыҡ та дәртләнеп донъя көтөргә тотона, ә беҙ уларға ҡулдан килгәнсә бар яҡлап ярҙам ҡулы һуҙырға һәр саҡ әҙербеҙ. Власть һәм халыҡ араһындағы бәйләнеште булдырыуҙа ғына түгел, ә урындағы халыҡтың йәшәйешен, социаль инфраструктураһын яҡшыртыуға бар яҡлап ярҙам итергә тырышабыҙ.\n– Марат Хәбибрахман улы, ауыр, яуаплы эшегеҙҙә ҙур уңыштар теләйбеҙ!


Илдар Ғарифуллин Ҡариҙел районы башлығы итеп тәғәйенләнде // Сәйәсәт | новости башинформ.рф\nИлдар Ғарифуллин Ҡариҙел районы башлығы итеп тәғәйенләнде\n16:26, 10 мая 2012 Сәйәсәт\n10 майҙа Ҡариҙел районы муниципаль район Советы депутаттары Илдар Ғарифуллинды контракт буйынса район хакимиәте башлығы итеп раҫланы.\nУл 1963 йылдың 25 мартында Өфөлә тыуған. Ике юғары белемгә эйә — Башҡорт дәүләт университетын һәм Урал дәүләт юридик академияһын тамамлаған, Башҡортостандың атҡаҙанған мәғариф хеҙмәткәре.\nҠараяр урта мәктәбендә уҡытыусы, директор урынбаҫары, директор булып эшләй. 1999 йылдан Ҡариҙел районы хакимиәте башлығы урынбаҫары, ә 2010 йылдан әлегә тиклем хакимиәт башлығының беренсе урынбаҫары була.


«Башҡортостан» дәүләт теле-радиокомпанияһында алып барыусы курстаты асылды - Bash.News\n«Башҡортостан» дәүләт теле-радиокомпанияһында алып барыусы курстаты асылды https://bash.news/news/106148_bashortostan_dlt_teleradiokompaniyaynda_alyp_baryusy_kurstaty_asyldy\nБелем камиллаштырыу - заман талабы. Киң мәғлүмәт саралары өлкәһендә эшләргә теләүселәр өсөн “Башҡортостан” дәүләт телерадиокомпанияһында махсус курстар ойошторола. Мәктәп-студия сиктәрендә телерадио журналист һөнәре менән танышырға теләүселәр, шулай уҡ тәжрибәле хеҙмәткәрҙәрҙең квалификацияһын күтәреү өсөн уҡыуҙар башланды.\n"Башҡортостан" телерадиокомпанияһында белем алырға килеүселәрҙең алдағы көндәре бай йөкмәткеле дәрестәр артында үтәсәк. Зәңгәр экрандарҙың кадр артында ҡалған көндәлеге менән танышырға теләүсе йәштәрҙең тәүге көнө телевидение тарихын өйрәнеү, тәжрибәле белгестәр менән аралашыуҙан башланды. Телеүҙәктә ойошторолған экскурсия сиктәрендә улар тапшырыуҙар нисек төшөрөлгәнен, тура эфир үҙенсәлектәре һәм радио эшмәкәрлеге менән танышты.\n"Башҡортостан" дәүләт телерадиокомпанияһының телерадио сәнғәт мәктәп-студияһы үҙенсәлекле белем усағы - бында ҡыҫҡа ваҡыт эсендә һөнәри белем бирелә. Шуға ла курста белемен камиллаштырырға килгән һәләтле журналистар һәм телевидение менән таныш булмаған кешеләр өсөн айырым программалы дәрестәр ҡаралған.\nМәктәп-студия етәкселеге, Рәсәйҙә тәүгеләрҙән булып уҡыуҙар ойоштороу өсөн махсус лицензия ала. Телевидение һәм радио академигы Шәүрә Ғилманова ошо курстар ярҙамында "Башҡортостан" телерадиокомпанияһы байтаҡ һәләтле хеҙмәткәрҙәр менән тулыланды тип билдәләй.\n2005 йылда асылған телерадио мәктәп-студияһында 1500-ҙән ашыу телевидение хеҙмәткәре уҡып сыҡҡан. Курстарҙа телерадио журналистарҙан тыш, техник хеҙмәткәрҙәр, оператораҙар, режиссерҙар, хәбәрселәр белем ала.\nКиң мәғлүмәт саралары даими үҫешкән һайын был өлкәлә эшләүсе хеҙмәткәрҙәрҙең белеме лә яңы кимәлгә күтәрелеүе шарт. Мәктәп-студия курстарын тамамлаусыларға һөнәри белем һәм оҫталыҡты раҫлаусы танытма бирелә.


Октябрҙән башлап республика халҡы коммуналь түләүҙәргә өҫтәмә квитанциялар ала башлаясаҡ\n«Торлаҡ кодексы»на ярашлы, күп ҡатлы йорттарҙа капиталь ремонт үткәреү маҡсатында милекселәр айлыҡ иғәнә индерергә бурыслы. Тимәк, өҫтәмә сығымдар башлыса ҡалала йәшәүселәргә көтөлә.\nТишек түбә таҡтаһы, ҡойолоп төшә яҙырҙай стеналар ҡала йорттары өсөн ғәҙәти күренешкә әйләнә бара. Был йортта ла капиталь ремонт түгел, ябай төҙөкләндереү эштәренең дә үткәрелмәүе күренеп тора. Ҡыйыҡ тишелеп бөткәнлектән фатир эсендә лә ҡайһы саҡта ямғыр һибәләй.\nИрина Белоусова, йорт комитеты етәксеһе: «Беҙҙең йорт төҙөлөүгә инде 50 йыл тулды. Ләкин бында бер тапҡыр ҙа төҙөкләндереү эшләнмәне. Күпме мөрәжәғәт иттек, бер файҙаһы юҡ. Ә бит ҡала уртаһында, Октябрь проспектында йәшәйбеҙ».\nБындай шарттарҙа йәшәү тамам ялҡытты, ти халыҡ. Шул уҡ ваҡытта йорттарҙы хеҙмәтләндереү өсөн дә бит ярайһы уҡ ҙур күләмдә аҡса алалар. Ә коммуналь хеҙмәттәргә мөрәжәғәт итһәң, аҡса юҡ, тиеүҙән башҡаны белмәйҙәр. Бынан ары бындай яуап менән аҡлана алмаясаҡтар. Капиталь ремонт өсөн аҡсалар хәҙер махсус иҫәпкә туплана. Яңы ҡануниәткә ярашлы, халыҡтан йыйылған иғәнәләр менән яңы барлыҡҡа килгән «Төбәк операторы» идара итәсәк. Аҡсалар мотлаҡ капиталь ремонтҡа ғына йүнәлтелә.\nБорис Герасимов, «Башҡортостандың төбәк операторы» фонды генераль директоры: «Быға тиклем халыҡтан капиталь ремонтҡа аҡса йыйыу үтә лә ауырға тура килә ине. Хәҙер ул закон нигеҙендә туплана. Программа 30 йылға иҫәпләнгән һәм уға ярашлы йыл һайын ике меңдән ашыу йортто төҙөкләндереү күҙаллана. Ремонт үтергә тейеш йорттарҙың исемлеге милекселәрҙең нисек түләүенә ҡарап билдәләнә. Иғәнә тупланмай икән, эштәр ҙә башҡарылмаясаҡ».\nИғәнә күләме фатирҙың майҙанына ҡарап билдәләнә. Алты ҡатлы йортта йәшәүселәр һәр квадрат өсөн айына 5 һум 20 тин түләһә, унан да бейегерәк йорттарҙа йәшәүселәр 5 һум 80 тин түләйәсәк. Әйткәндәй, капиталь ремонт өсөн яңы төҙөлгән йорттарҙа йәшәүселәр ҙә түләйәсәк. Хәйер, милекселәр ширҡәте, йәки башҡа йорт идаралыҡтары кәңәше менән был аҡсаларҙы айырым иҫәпкә күсертеү ҙә мөмкин. Ул саҡта ҡасан һәм ниндәй күләмдә йортҡа ремонт кәрәклеген хужалар үҙҙәре хәл итәсәк. Дөрөҫ, айырым иҫәпкә күсертеү өсөн алдан ғариза яҙыу көрөк ине. Әле мөрәжәғәт иткән йорт комитеттары фондта тупланған аҡсаларын ике йылдан һуң ғына кире ҡайтара аласаҡ.


Өфөлә «Йылдың иң яҡшы табибы» республика конкурсы еңеүселәре бүләкләнде // Йәмғиәт | новости башинформ.рф\nӨфөлә «Йылдың иң яҡшы табибы» республика конкурсы еңеүселәре бүләкләнде\n16:50, 18 июня 2015 Йәмғиәт\nӨфөлә «Йылдың иң яҡшы табибы» республика конкурсы еңеүселәре тәбрикләнде. Медицина хеҙмәткәрҙәре көнө алдынан Ғ.Ҡыуатов исемендәге Республика клиник дауаханаһының «Медик» мәҙәниәт һарайында һөнәрҙәре буйынса иң яҡшыларҙы бүләкләү тантанаһы уҙҙы.\nМаҡтаулы исемгә бөтә республиканан 85 табип дәғүә итте. Улар 30-ҙан ашыу номинацияла билдәләнде. Кандидаттарҙы һайлап алғанда уларҙың һөнәри һәм шәхси сифаттары, тәжрибәһе, ҡаҙаныштары, коллегаларының һәм пациенттарҙың баһалауы иҫәпкә алынды.\nЛауреаттарҙы ҡотлап, Башҡортостандың һаулыҡ һаҡлау министры Әнүәр Бакиров, был наградалар – коллегаларҙың һәм пациенттарҙың һөнәри ҡаҙаныштарға юғары баһаһы, тип билдәләне. Бөгөнгө көндә тармаҡта үҙ эшенең оҫталары эшләй, улар һәр ваҡытта ярҙамға килергә һәм кеше ғүмерҙәрен ҡотҡарырға әҙер, тине ведомство башлығы.\nБүләкләнеүселәр араһында Республика балалар клиник дауаханаһының табип-нефрологы Фәриҙә Саҡаева менән Өфөнөң 8-се ҡала клиник дауаханаһының табип-урологы Фәид Шакиров бар. Улар «Һөнәргә тоғролоҡ өсөн» номинацияһында билдәләнде.\nРеспублика балалар клиник дауаханаһының табиптар бригадаһы: табип-хирург Артем Неудачин, балалар хирургияһы кафедраһы доценты (ассистент) Гүзәл Латипова, врач-хирург (ассистент) Фәрис Миңғолов, табип-анестезиологтар-реаниматологтар Рөстәм Бәҙертдинов һәм Эльвира Мансурова «Кеше ғүмерен ҡотҡарған уникаль операция яһаған өсөн» номинацияһына лайыҡ булды.\nШуны билдәләп үтергә кәрәк: Республика балалар клиник дауаханаһының баш табибы Рөстәм Әхмәтшин «Иң яҡшы медицина ойошмаһы етәксеһе» номинацияһында еңеп сыҡты.\nРеспублика конкурсында еңеүселәрҙең эше Рәсәй Һаулыҡ һаҡлау министрлығы иғлан иткән бөтә Рәсәй конкурсында ҡатнашыу өсөн ебәреләсәк.\nБыйыл конкурс комиссияһы «Венера Ҡарамышева иҫтәлегенә медицина темаһына яҙышыусы иң яҡшы журналист» номинацияһын булдырҙы. Унда «Рәсәй гәзите»нең Өфө филиалы хәбәрсеһе Тамара Пересыпкина еңеү яуланы.\nТеги: һаулыҡ һаҡлау,бүләкләүҙәр,табиптар


Эш һөйгәнде ил һөйәр\n26 Июль 2021, 16:00\nБула бит ҡулдарынан гөлдәр тамған һөнәрле, уңған кешеләр. Күршеләрем Флорида һәм Фидәлис Хафизовтар, уларҙың улдары Вильнар һәм килендәре Гөлнур тап шундай ғаиләләрҙән.\nФидәлис Хафизовтың һөнәре иретеп йәбештереүсе. Йәшлек йылдарында маҡтаулы белгес булараҡ, бик йыш район гәзитендә мәҡәләләр геройы булды. Хеҙмәттәштәре Фәйзулла Лотфуллин, Ришат Даянов менән урамдарҙағы һыу колонкаларының, колхоздың биш фермаһында ҡатмарлы һәр төрлө ҡорамалдарҙың көйлө һәм оҙаҡ эшләүен тәьмин иттеләр. Ҙур яуаплылыҡ, оҫталыҡ менән сәсеү, урыу мәлдәрендә төрлө ауыл хужалығы машиналарын ремонтлау ҙа улар өҫтөндә ине.\nКер машинаһы, сепаратор, үтек, тормош-көнкүреш әйберҙәрен яңынан “терелтеп ҡуя” ул. Хаҡлы ялда бул-һа ла, етмеш төрлө һөнәр эйәһенә заказдар яуып ҡына тора. Күпме өйҙәргә газ селтәре үткәрҙе, бетонға тимер бағана ултыртып ҡойма яһаны, ә биҙәкле ҡапҡалары ауылыбыҙҙы йәмләй. Мәктәптең ҡойма-ҡапҡаһын да ҡотло ҡулдары һоҡланырлыҡ итеп балҡытып ебәрҙе. Сит тарафтарға ла исеме билдәле, төҙөлөштәргә саҡырып алалар.\nЙәй бал ҡорттары ҡарай. 90-сы йылдарҙа ҡыҙы Ләйсән (әле магазинда һатыусы) һәм улы Вильнар студенттар. Колхозда хәлдәр хөрт саҡ. Шул мәл күпләп һарҡытҡан бал ҡот-ҡарҙы юҡсыллыҡтан ғаиләне.\nВильнар ҡулына диплом алыуға, ергә ерегеп эшләгән, балалар үҫтереп, ғаилә терәге булған колхозсыларыбыҙ ситкә эшкә китергә мәжбүр булды. Ә аталы-уллы Хафизовтарҙы эш үҙе эҙләп килде. Иртән тороуға ҡапҡа төптәрендә автосервисҡа 4-5 машина сиратта тора. Оҫталарҙың эшенән клиенттар бик ҡәнәғәт.\nЭш араһында Фидәлис күрше урман ҡыҙырып, яраҡлы материал һайлап, киптерергә ҡуя. Тимер, ағас эшкәртеү станоктарында табуретка, өҫтәл, карауат, эскәмйә, бишек, күп гөл ултыртырлыҡ ҡулайлама ҡылып, һырлап эшләп ҡуя. Эштәрен туғандарына, балаларына, ҡоҙа-ҡоҙағыйҙарына бүләк итеп ҡыуана. Бер ултырғыс аяғын ғына дүртәр көн һырлап эшләй матурлыҡ яратыусы оҫта.\nДин ҡәрҙәштәре менән йома намаҙҙарына йөрөй, ураҙаһын ҡалдырмай, яңы доғалар ятлау менән мәшғүл. Тиҙ арала ғәрәпсә уҡырға өйрәнделәр, сөнки имам-хатип Әүхәҙи хәҙрәттең уҡытыу методикаһы уңышлы. Тик уҡырға ла уҡырға әле, ти Фидәлис. Кәрәкле мәғлүмәттәрҙе интернеттан уҡып ала, ҡыҫҡаһы, замандашыбыҙ камиллыҡҡа ынтыла.\nҺыйлы көнөң һыйырҙа. Аталы-уллы күпләп мал тота. Ит, фарш, төрлө һөт ризыҡтары әллә күпме, барыһы ла үҙҙәренеке. Уларҙы уңған хужабикәләр Флорида һәм Гөлнур әҙерләй. Фән ҡушҡанса тәрбиәләп үҫтергән орхидеялары йыл әйләнәһенә өйҙәрен нурлап шау сәскәлә ултыра.\nБесәнде үҙҙәре әҙерләйҙәр, эште еңеләйтеү өсөн төрлө техниканы үҙ ҡулдары менән ҡорғандар.\nГөлнур менән Вильнар ауылда күп балалы өлгөлө ғаилә. Вильнар Фидәлис улы бер нисә ауылдың газ селтәре өсөн яуаплы етди егет. Талапсан, саҡырыу алыу менән кисектермәҫтән килеп етә. Йорт-тирәһен дә гөлт итеп ҡуйған. Гөлнур балалар баҡсаһында ашнаҡсы, ҡамыр аштары бешереү оҫтаһы ла. Балаларына матур тәрбиә бирергә тырыша йәш ғаилә. Улдары Ратмир уҡыу алдынғыһы, атаһынан күп нәмәгә өйрәнә, спорт менән дуҫ, мәҙәни сараларҙа ҡатнаша, ышаныслы иптәш. Уның үҙенең тәғәйен йорт эштәре бар.\nЯҡшы күрһәткестәре, уңыштары алда әле Хафизовтарҙың.


3 февралдә БДИ-ға инеү хоҡуғы алыу өсөн иншаны ҡабаттан яҙырға мөмкин // Йәмғиәт | новости башинформ.рф\n3 февралдә БДИ-ға инеү хоҡуғы алыу өсөн иншаны ҡабаттан яҙырға мөмкин\n17:21, 13 января 2016 Йәмғиәт\nӨФӨ, 2016 йыл, 13 ғинуар. /«Башинформ» мәғлүмәт агентлығы, Эльмира Сабирова/.\nДекабрҙә йомғаҡлау иншаһы буйынса «икеле» билдәһен алған ун беренсе класс уҡыусылары 3 февралдә уны ҡабаттан яҙа ала.\nБашҡортостанда 19 181 уҡыусының 283-ө (1,47 процент) эште башҡара алмаған. 4 декабрҙә сығарылыш класс уҡыусылары йомғаҡлау иншаһын яҙҙы.\nИнша яҙыу — ун беренсе класс уҡыусылары өсөн мотлаҡ. Уның һөҙөмтәләре Берҙәм дәүләт имтиханына инеү хоҡуғын бирә. Мөмкинлектәре сикләнгән уҡыусылар инша урынына изложение яҙа ала. Резерв көндәр — 3 февраль һәм 4 май. Әгәр ҙә уҡыусы эште башҡара алмай икән, ул Берҙәм дәүләт имтиханына индерелмәй.\nИнша яҙыу өсөн 3 сәғәт 55 минут ваҡыт бирелә. Текста кәм тигәндә 250 һүҙ булырға тейеш.\nТеги: бди,йомғаҡлау иншаһы


Актер Иван Колесников Өфөлә Сергей Довлатов йәшәгән йорттоң ихатаһында булды // Мәҙәниәт | новости башинформ.рф\nАктер Иван Колесников Өфөлә Сергей Довлатов йәшәгән йорттоң ихатаһында булды\n18:00, 24 ноября 2015 Мәҙәниәт\nӨФӨ, 2015 йыл, 24 ноябрь. /«Башинформ» мәғлүмәт агентлығы, Розалиә Вәлиева/.\nСергей Довлатовтың «Компромисс» повесы һәм башҡа әҫәрҙәре буйынса төшөрөлгән «Конец прекрасной эпохи» фильмында төп ролде уйнаған актер Иван Колесников Өфөгә килде. Ул Гоголь һәм Коммунистик урамдары мөйөшөндәге йорттоң ихатаһын ҡараны. Буласаҡ яҙыусы ғүмеренең тәүге айҙарын шунда үткәргән.\n«Бында килгәнгә тиклем Сергей Довлатовтың Өфөлә тыуғанлығын белмәнем, — тине актер. — Был минең өсөн көтөлмәгән хәл ине. Геройымдың тыуған йортон, ихатаһын күреү бик ҡыҙыҡлы булды. Өфө, айырыуса уның тарихи өлөшө миңә бик оҡшаны».\n«Конец прекрасной эпохи» фильмын танылған режиссер Станислав Говорухин ҡуйған.\n«Был фильм мөхәббәт һәм азатлыҡ хаҡында, — тип һөйләне Иван Колесников бөтә Рәсәй премьераһы алдынан биргән интервюһында. — Уның башы ла, аҙағы ла юҡ. Унда барыһы ла аңлашыла, сөнки шул ваҡыттан бирле бер нәмә лә үҙгәрмәгән — журналистар, яҙыусылар булған ҡағиҙәләр менән көрәшә. Довлатовты кәмһеткәндәр, бысраҡ яҡҡандар, ә ул алға барған. Был тормошҡа дөрөҫ ҡараш ул».\nАктер әйтеүенсә, Сергей Довлатов образына айырым әҙерлек булмаған: «Говорухин минең йәш Довлатов ролен уйнамауымды, ә уның китабының геройы, журналист Андрей Лентулов образы өҫтөндә эшләүемде талап итте. Әлбиттә, яҙыусының әҫәрҙәрен дә уҡып сыҡтым», — тип һөйләне Иван Колесников «Башинформ» агентлығы хәбәрсеһенә.\nИван Колесников Өфөгә Рәсәй киноһы аҙналығы сиктәрендә килгән. Сараны Башҡортостандың Мәҙәниәт министрлығы ярҙамы менән «TV1000 Русское кино» телеканалы һәм «Дом.ru» телеком-операторы ойошторған.\nТеги: кино,сергей довлатов


«Киске Өфө» гәзитенең сайты - ПАРИЖДА - 2 - 2022 - Мәҡәләләр\nАлександр Беренсе, һис шикһеҙ, көрәшселәр майҙанына барыр тип, был тирәне бик матурлағайнылар. Яҡшы ултырғыстарҙы ла шунда ҡуйғайнылар, ә бәһлеүәндәрҙә - ҡола ялан. Шуға Ҡудашев йәһәтләп ултырғыстар килтерергә ҡушты. Улар барып еткәндә биш-алты ултырғыс бар ине. Батша менән уның иң яҡын һанаттары ултырҙы, ҡалғандар аяғөҫтө ҡалды.\n- Тәүҙә гер күтәреүселәр уртаға сыға! -тип иғлан иттеләр.\nИкешәр ботло герҙәрҙе дүрт урында сөйҙөләр. Гер бәһлеүәне икәшәр ботлоно 32 мәртәбә күтәрҙе. Шунан һуң "Хәҙер таш күтәреүселәр алыша!" тип әйткәйне, алға ярым шәрә берәү сыҡты ла, уртала ятҡан ҙур ташты саҡ ҡосаҡлап алып күтәрҙе һәм түңәрәк буйлап китте. Түңәрәкте бер ураны. Уның урынына икенсе кеше сыҡты. Быныһы өс ураны. Өсөнсөһө ике түңәрәк менән генә сикләнде. Шулайтып, икенсе кеше таш бәһлеүәне булды.\n- Хәҙер майҙанға старшина Бикбирҙене саҡырабыҙ,- тине.\nИмператорҙың ҡаршы яғындағы кешеләр ҡуҙғалышты һәм уртаға һыбай берәү килеп сыҡты. Был ат менән ни эшләп йөрөй икән, тип уйланы император һәм башҡа бик күптәр. Һыбайлы аҡрын ғына аттан төштө. Күрәһең, был кеше шул тиклем ауырҙыр инде, ул төшкәс, атының арҡаһы күтәрелеп китте. Ҡыҫҡа кәзәкей кейгән был әҙәм, баш кейемен сисеп, Александр алдында баш эйҙе:\n- Һаулыҡ теләйем, император ғали йәнәптәре. Старшина Бикбирҙин, - тине лә һулаҡай ҡулында теҙгенде тотҡан килеш ат аҫтына эйелеп инде һәм аяҡтарын киреп, йәтешләп баҫты, тәрән тын алғас, яйлап ҡына атты үҙенең елкәһенә һалды һәм күтәреп китте. Бер, ике, өс... биш, ете аҙым. Бына атты төшөрөр, бына ат менән ҡуша йығылып китер, тип тын да алмай ҡарап ултырҙылар быны. Әммә Бикбирҙе түңәрәкте урап сыҡты, шунан ғына атты аяҡтарына баҫтырҙы, үҙе турайып ҡатты һәм, батша яғына боролоп:\n- Бына шулай беҙ бер-беребеҙҙе күтәреп йәшәйбеҙ, - тине.\nИмператор, ирекһеҙҙән буғай, ҡул сәпәкәйләп ебәрҙе. Шунан Ҡудашевтан һорайһы итте:\n- Байрамда ул бәһлеүән. Ярар. Ә һуғышта нимә эшләй һуң? Унда ат күтәреп йөрөүҙең кәрәге юҡ.\n- Ғали йәнәптәре, уның атҡан уғы бер километрға тиклем оса, ә ярты саҡрымдан атты тишеп үтә. Бына шуға ул алмаштырғыһыҙ һуғышсы.\nАлександр тел шартлатып ҡына ҡуйҙы.\nЕңеүтуй байтаҡ дауам итте әле. Император һәм уның һанаттары йүгеректәрҙе, бәйгене, бейеүселәрҙе ҡараны. Ҡудашев батшаның талсыҡҡанын шәйләне. - Ғали йәнәптәре, Александр Павлович, - тип өндәште уға үҙ итеп Ҡудашев. Тегенеһе ялт итеп ҡараны. Яңылышыраҡ өндәштем, шикелле, тип үкенде полковник. Ләкин һүҙ телдән ысҡынғайны инде. - Туҡтап, ҡымыҙ эсеп, аяҡтарҙы ял иттереп алайыҡ тигәйнем.\nӨндәшмәне император. Баш ҡағыу менән генә сикләнде. Булон урманындағы сиркәүҙең төпкө бүлмәһендә оҙон өҫтәл ҡуйылғайны. Өҫтәлдә башҡортса аҙыҡ-әүҡәт һәм кәсәләрҙә ҡымыҙ.\n- Ғали йәнәптәре, рәхим итегеҙ, ҡымыҙҙан,- тип саҡырҙы Ҡудашев.\n- Нимә була ул ҡымыҙ?\n- Ҡымыҙ бейә һөтөнән яһалған эсемлек. Башҡорттар уны һыуһынға ҡуллана.\nАлександр ҡымыҙҙы ирендәрен тигеҙеп кенә тәмләне, шунан аҙ ғына йотто, аҙыраҡ торғас, һауытты бушатҡансы эсте.\n- Шәп эсемлек. Тағы бармы? - тип ебәрҙе. Ҡудашев ирен ситтәре менән генә йылмайҙы.\n- Әлбиттә, бар. Тик уны һаҡланыбыраҡ эскән яҡшы, эскә тейеп ҡуйыуы бар.\nТәүҙә еңелсә генә ҡапҡылап ултырҙылар, шунан баяғы һарыҡтың һурпаһы менән ите килде, бер юлы шуның янына шештә бешкән ярым ҡурылған ит. Император был рәүешле итте күп ашағаны юҡ ине. Шуға, тағы ла бер тост әйтеп, йәнә елле генә киҫәк ит ҡапҡас:\n- Ҡудашев, йәлләмә баяғы ҡымыҙыңды. Мин бүтән ит ашай алмайым, - тип ебәрмәһенме.\nЙүгертеп ҡымыҙ килтерҙеләр. Император һауытты бушатты ла:\n- Рәхмәт байрамығыҙ, һыйығыҙ өсөн. Һағынып һөйләргә ҡалыр. Инде таралышайыҡ, - тип ҡуҙғалды.\nАтҡа атланыр алдынан Александр Беренсе янында торған Ҡудашевҡа боролдо.\n- Әҙерләгән ризығығыҙ ҙа, туйығыҙҙың саралары ла бик күркәм булды. Аҡса ҡайҙан алдығыҙ? Өҫтәп аҡса һораусылар араһында һеҙҙең ғариза күренмәне.\n- Беҙ, ғали йәнәптәре, бер ниндәй ҙә ғариза яҙманыҡ. Сөнки башҡорттарға ҡаҙнанан бер тин дә бирелмәҫен беләбеҙ бит. Рәсәй өсөн һуғышта йөрөйбөҙ, ә сығымдарҙы тулыһынса халыҡ үҙе күтәрә. Байрамға ғына түгел, һуғышҡа һалынған аҡса ла халыҡтыҡы. Бында Парижға ингән полктарҙа хеҙмәт итеүселәрҙең кеҫәһенән алдыҡ. Казактарға, мәҫәлән, хәрби хеҙмәт өсөн аҡса бирелә, орден, миҙал алһа, өҫтәп түләнә. Ә башҡортҡа бер нәмә лә юҡ. Тәреле орден менән наградланһа, уныһы ла бирелмәй. Сөнки башҡорт уны таҡмай, мосолман башы менән күкрәгенә тәре ҡаҙап йөрөй алмай бит инде. Тәре урынына ай ҡуйығыҙ, тип күпме әйтеп ҡараныҡ. Ишетеүсе юҡ. Башҡорт полктарын әрменең иң яҡшы һуғышсылары, тибеҙ. Рәсәй өсөн йәнен аямай утҡа ташлана ул. Ә дәүләт түләүҙәренә килһәң, башҡортҡа тейеш түгел, тигәнде ишетәһең. Сөнки дәүләт уның аҫабалығын һаҡлай, имеш. Ғәмәлдә, ул аҫабалыҡ киҫкеләп, тураҡланып бөтөп бара...\nҠудашевтың янында торған генерал Платов тамаҡ ҡырҙы, император өҙәңгегә баҫыр өсөн аяғын күтәрҙе. Шул саҡта ғына Ҡудашев артығыраҡ һүҙ ысҡындырып ташлағанын һиҙҙе. Ул арала Александр атҡа ырғып менде лә ҡамсыһы менән юрғаға һыҙырҙы. Ат баҫып торған еренән алға уҡталды. Генерал Платов:\n- Полковник, кем янында торғаныңды онотоп ташланың түгелме һуң? Был Наполеонды теҙ сүктергән Рәсәй батшаһы бит,- тине.\nҠудашев телен тешләне, ләкин һуң ине инде.\n- Мин батшаға тик дөрөҫөн генә әйттем бит, - тигән булды.\n- Ҡайһы берҙә тоҡта ятҡан беҙ кеүек дөрөҫлөктө әйтмәй ҡалған ялған яҡшы, - тине лә Платов атына менде һәм боролоп та ҡарамай, китеп барҙы.\n- Әйҙә, ҡайтайыҡ, - тине хеҙмәттәше Усманға.-Алла бирһә, иртәгә тағын килербеҙ. Бигерәк матур донъя. Беҙҙең яҡҡа оҡшап китә ҡай бер ере.\n- Шулай шул. Тәүге мәртәбә күргәндә әллә үҙебеҙҙең Асҡын һыуы инде, тип аптырап торҙом. Тик беҙҙең һыу шәберәк аға һәм быға ҡарағанда һайыраҡ.\n- Ҡоштары ла беҙҙекеләргә оҡшаған, тип әйт.\n- Шулай шул. Һайыҫҡан - барыбер һайыҫҡан инде. Шыҡырыҡлауы ла шул уҡ. Сәпсек тә беҙҙәге һымаҡ оса-ҡуна ем эҙләй.\n- Усман да беҙҙәге кеүек оҙон көйҙө яңғырата ғына...\nУсман тәүҙә һүҙҙең мәғәнәһен төшөнә алмай торҙо. Аңлағас, хахылдап көлөп, иптәшенең арҡаһына ҡулы менән гөпөлдәтеп һуғып алды.\n- Йоҙороҡ та беҙҙәге кеүек дөпөлдәп төшөп тора...\nЕгеттәр көлөшөп, бер-береһен баҫтыра, шаяра башланы. Шул саҡ ҡаршыларына бер егет, бер ҡатын кеше килеп сыҡты. Быларҙы күргәс тә, ҡатын Усмандарға төртөп күрһәтеп, нимәлер әйтте. Ир кеше шаярыусыларҙың ҡаршыһына сығып баҫты ла: - Туҡтағыҙ әле, - тине урыҫсалап.\nУсман менән иптәше ҡапыл шымды һәм баҫҡан ерендә ҡатты.\n- Һеҙҙе йырға бик оҫта тиҙәр. Дөрөҫмө?\nТегеләр яуырын һикертеү менән генә яуап бирҙе.\n- Оҫта тип... Йырлайбыҙ инде шунда.\n- Мин түгел, ана Усман матур йырлай.\n- Йә әле, йырлап күрһәт.\n- Кит әле. Тиктомалдан ауыҙ күтәреп йырлап торорға, мин һиңә иҫәрме ни?\n- Һине берәү ҙә иҫәргә һанамай. Бынау ханым һинең йырлағанды ишеткеһе килә.\n- Мине ҡайҙан белә ул?\n- Белә һиңә, белмәй ҙә. Ошонда Сена буйында һеҙҙең байрамда йырлағаныңды ишеткән.\n- Ҡыҙыҡ икән.\nҠатын кеше урыҫса, башҡортса аралаштырып һөйләгәндең, әлбиттә, бер нәмәһен дә аңламаны. Тик барыбер Усманға инәлеп-ялбарып ҡараны. Шул арала теге егет кешегә нимәлер әйтеп тә өлгөрҙө.\n- Ярар, инәлтмә. Ана бит һорай.\n- Нимәне йырлайым һуң?\n- Үҙең теләгәнде.\nУсман тамағын ҡырғылап алды ла:\n- Йырла тиһәң, мин йырлайым.\nҺиңә ниндәй йыр кәрәк? - тип ебәрҙе. Юғары, таҙа тауышы туғайға таралды. Усман шымыу менән ҡатын сәпәкәйләп ебәрҙе.\n- Браво! - тип тағы ла нимәлер ҡысҡырҙы.\n- Тағы, - тине ул арала баяғы ир. - Ана бит һорай.\n- Юҡ,- тине Усман. - Бер ҡатлы тигәс тә, һәр мөйөштә йырлап йөрөргә мин иҫерекме ни? Бик тә бик минең йырлағанды ишеткеһе килә икән, иртәгә һыу буйына килһен, унда яр ситендә яҫы ташлы урын бар. Шул ергә.\n- Нимә ҡасан?\n- Ҡасан килһен?\n- Кискә табан.\nБыны теге ир ҡатынға һөйләне. Тегенеһе ризалашып, баш ҡаҡты.\nИртәгәһенә вәғәҙә ителгән урынға барырғамы-юҡмы тип икеләнеп йөрөй ине Усман, иптәше Хәйернас уны килеп тапты.\n- Усман, әйҙә һыу буйына ат менеп барабыҙ.\n- Беҙҙе атлы халыҡ, тип белеп торһон француздар. Атлы башҡорт, тип.\n- Унһыҙ ҙа белә инде улар.\n- Белә һиңә, белмәй ҙә. Улар өсөн беҙ барыбыҙ ҙа - урыҫ.\n- Айырманы күреп тора ла инде улар.\n- Күрә һиңә, күрмәй ҙә. Кисә теге егеттән һораштым. Тылмас икән ул. Күрше полкта йөрөй, ти. Француз өсөн беҙ - башҡорттар - таш быуаттан сыҡҡан кеше ашаусылар икән. Төньяҡ амур тигәндәре лә әкиәт менән бәйле булған өсөн, ти.\n- Ә ни эшләп мине йырлатмаҡсы була һуң улар?\n- Уныһы ла шул тәүтормош менән яҡынлыҡты күреү өсөндөр. Шуға беҙ теге ергә ат менеп барайыҡ. Ни тиһәң дә, ат хужаһы таш быуатты үткәнде аңлата бит инде.\n- Ярар һуң.\nУсман менән Хәйернас һыу буйына барып еткәндә, унда биш алты кеше күләгәлә ултыра ине. Кисәге икәү, тағы ла өс-дүрт ҡыҙ. Былар егеттәрҙе шау-шыу һәм туҡтауһыҙ тигәндәй баш ҡағып, ҡаршыланы. Хәйернас аттан төштө лә иң ситтәге ҡыҙға ҡулын һондо. Тегенеһе ҡаршы ҡулын һуҙғайны, быныһы уны алып, ирендәренә яҡынлатып, үбеп алған булды. Уны күҙәтеп аттан төшмәй ултырған Усман:\n- Оһо! - тип ҡуйҙы һәм Хәйернас, барыһы менән дә күрешеп сыҡҡас:\n- Башлайбыҙмы? - тип һораны, тылмасҡа ҡарап.\n- Беҙҙең халыҡтың йолаһы буйынса, мин тәүҙә йырҙың тарихын һөйләйем. Шунан, йырлайым.\nТылмас Усманды һүҙмә-һүҙ тигәндәй ҡабатлай торҙо.\n- Хәҙер һеҙ ишетәсәк йыр,- тип һөйләп китте Усман, - "Тәфтиләү" тип атала. Был йыр бынан бер быуат тирәһе элек сығарылған. Рәсәй батшаһының һанаты - Тәфтиләү тигән полковник башҡорттарҙы үҙҙәренә буйһондора була халыҡты ҡурҡытыр өсөн беҙҙең яҡтағы Һөйәнтуҙ ауылында 105 кешене бикләп, тере көйө яндырта, 1 мең тирәһен аттыра һәм штык ҡаҙатып үлтертә. Халҡыбыҙ ана шул яуызды ҡарғап, йыр сығарған.\n(Дауамы. Башы 17-се һанда).\nЯҙылған: 29.04.22 | Ҡаралған: 47


Таш киткән ти, атылып, күрер күҙҙән юғалып... Йәки бөрйәндәрҙә генә ҡалған йола (№7, 2018)\n14 Сентябрь 2018, 12:47\nБөрйән район һабантуйында таш күтәреү бәйгеһе матур йолаға әйләнеп бара. Тағы быныһы ниндәй тамаша тип аптырарһығыҙ. Алдағы йыл Рәхимйән ташын һабантуйға сығарыуға 25 йыл була...\nМатур йолаға әйләнде\nБөрйән район һабантуйында таш күтәреү бәйгеһе матур йолаға әйләнеп бара. Тағы быныһы ниндәй тамаша тип аптырарһығыҙ. Алдағы йыл Рәхимйән ташын һабантуйға сығарыуға 25 йыл була.\nЭйе, аптырарлыҡ та. Быйыл байрамда ла 97 килограмм 600 грамм ауырлығындағы ташты байтаҡ ир-егеттәр урынынан ҡуҙғатты, арыу уҡ күтәрҙе, хатта бер йәш кенә егеттең таш күтәрәм тип маташҡанында ыштанының төбө бүһерелеп китеп рәхәтләндереп көлдөрөп алһа ла егеттәрҙең эскерһеҙ сәм менән ысын яныуын барыһы күрҙе. Ғәлиәкбәрҙән Илдар Ишмөхәмәтовтың, Ҡыпсаҡ ауыл хакимиәте башлығы Нур Усмановтың, тағы бер нисә егеттең таш күтәрергә дәрт итеп майҙанға сығыуҙары ҙур хуплауға лайыҡ. Ә шулай ҙа бәйге батырҙары үҙҙәрен ныҡышмалы иҫбатланы: Ағиҙел ҡасабаһынан Динар Билалов, Баҙал биҫтәһенән Марат Буранов һәм әле Өфөлә йәшәүсе Байназар ауылы егете Алик Сәфиуллиндар ташты ҡат–ҡат күтәреп, “кемалыҡ”ты үҙ-ара асыҡланылар. 1 метр 62 сантиметр бейеклегендәге бау аша ташты күтәреп ташлап Динар I урынды яуланы. Марат 1.61 һөҙөмтә менән II, Алик саҡ ҡына ҡалышып III урынды алды.\nТаш күтәреүҙә ныҡлы һыналған, танылған егеттәр улар. Динар Билалов армияға китергә йөрөгәнендә генә, бынан дүрт йыл элек, Рәхимйән ташын күтәрә башлауҙың 20 йыллығы айҡанлы үткәрелгән ярышта иң юғары һөҙөмтә күрһәтеп I урынды яулап, приз һарығын алғайны, бына йәнә еңеүсе! Марат үткән йыл еңеүсе булды. Алик та йыл да тиерлек һабантуйға ҡайтып, таш күтәреп призлы урынға сыға.\nКемдәрҙер: “Мөнирҙең шул ташы булды инде,”— тип ҡуйыр, тик өндәшмәҫ тә инең, ҡыҙыҡһыныусылар ҙа бар бит әле. “Кем була һуң ул, Рәхимйән?”—тип һораусылар күбәйҙе. Әйткәндәй, Рәхимйән ташы хәҙер музейҙа түгел, уны район хакимиәтенең спорт бүлеге үҙ яуаплығына алды, йылда ла һабантуй майҙанына алып сыға. Ә шулай ҙа ниндәй тарих һаҡлай был таш?\nБәһлеүәндең беҙгә ҡалған дәү ташы тураһында\nЭйәрле ат аша дәү ташты ғәйрәтләнеп ташлаған дәһшәтле батыр хаҡындағы легенданы мин бәләкәйҙән ишетеп үҫтем. Һуңынан шуны аңланым, мосолман, айырыуса башҡорт донъяһында таш күтәреү борон-борондан үҙе бер матур йола, таһыллыҡ, көс-ғәйрәт һәм батырлыҡ күрһәтеү символы булған икән.\nҒалимдар самалауынса, бынан дүрт мең йыл элек был ерҙәрҙә торған Урал батыр ҙа был изге йоланы үтәгән. Тарихында бына нимә тиелә:\nЕтмеш батман ауырлыҡ,\nБер ҙур ташты тапҡандар\nҺомай Уралға ҡарап:\nКүтәреп ҡара тигән ти,\nӘ Урал батыр ике уйлап та тормаған:\nЙоҙороҡлап һуҡҡан ти,\nТаш тәгәрәп киткән ти,\nШунан алып ҡулына\nТашты атҡан һауаға,\nТаш киткән ти, атылып,\nКүрер күҙҙән юғалып...\nБашҡорт халыҡ ижадынан “Ҡамыр батыр” әкиәтендә лә: Ҡыҙ батша өй ҙурлығы бер ташты ике ҡуллап баш осона саҡ-саҡ күтәргән дә кире урынына ҡуйған. Ә Ҡамыр батыр ул ташты етеҙ генә күтәреп алып, тау аҫтына уҡ ырғытып ебәргән”, — тиелә.\nҮҙебеҙҙең төбәк тарихында ла таш күтәреү миҫалдары күп. Алыҫтағыһы, Бабсаҡ менән Күсәк бей тарихында һөйләнелә: “Бабсаҡ бер үҙе көйө әллә күпме ер-һыу үтеп йөрөй торғас, бик бейек бер тауға килеп сыға. Уҡ-һаҙаҡтарын һалып, бер аҙ тын ала ла, тауҙың нәҡ зыңҡыһына менеп, тирә-яҡҡа күҙ йөрөтөп сыға. Ҙур яландың ҡап уртаһында күбә дәүмәлендәй бер нәмәнең ятҡанын күреп ҡала. Эҙләй торған януарҙың шул икәнен белгәс, аяҡ аҫтында ятҡан баш ҙурлыҡ ташты алып, уятырға итеп, йоҡлап ятҡан януарға ырғыта. Таш януар алдына барып төшөп, ерҙе аҡтарып инеп китә”.\nКилдеғол урта мәктәбе янындағы ”Тыуған төйәкте өйрәнеү музейы”на урынлаштырылған Рәхимйән ташы ла төрлө легендаларҙың килеп сығыуына сәбәпсе. Бер йылы Әбйәлилдәге һабантуйҙарҙың береһендә таш күтәреү ярышы ла булған икән. “Ниңә таш күтәртәһегеҙ? — тигәстәре, бөрйәндәр шулай итә”,— тигәндәр ти. Һүҙ ҙә юҡ, был матур йола башҡортомдоң милли ярышы төҫөн алып, тотош республика күләмендә лә таралып китһә, бик мәслихәт булыр ине. Был үрҙә әйтелгәнсә, әкиәттәрҙә һәм сал тарих биттәрендә тасуирланған башҡортомдоң бәһлеүәнлек символын яңыса һыҙаттарҙа бөгөнгә ҡайтарыу тигән һүҙ ул.\nРәхимйән ташы райондаштарыбыҙға бик яҡшы таныш. Йыл һайын район һабантуйында был таштың үҙен йәки оҡшашын күтәреп, бәһлеүән ир-егеттәребеҙ асыҡланып тора. Ә исемле таш үҙе 1994 йылда Байназарҙың Ҡарайғыр яланында уҙғарылған Ҡарағай-ҡыпсаҡ ырыуы йыйынында тәүге тапҡыр ярыш майҙанына сығарылды һәм шуныһы ғәжәп хәл булды — бик күп ир-егеттәр тырыштырып ҡараһа ла, беренселекте һәм приз һарығын Рәхимйәндең нәҫеленән булған, Һарғая ауылынан Салауат Килдейәров исемле егет алды. Икенсе урынды, заманында физик көс йәһәтенән районды таң ҡалдырған Ҡыпсаҡ бәһлеүәне Кәбирҙең ейәне Даян Хамматов яуланы.\nКем булған һуң ул Рәхимйән бәһлеүән?\nКилдеғол ауылында торған 1798 йылғы Иғасурин Яхъяның (Ахунъйән исемле улы йәшләй үлгән) берҙән-бер улы Муллағәләмдең өс улы—Шәмсетдин, Хөбөтдин һәм Мәхмүтдиндән таралған беҙҙәге Яхиндар. Уларҙы алыҫ быуындарынан һабантуйҙарҙа бил бирмәҫ көрәшселәр (Рәхимйәндең бер туған апаһы Баҙыян инәйҙең улы Мәһәҙи Фаткуллиндың заманында күп йылдар буйы районда беренселекте бер кемгә лә бирмәүен иҫкә төшөрөү ҙә етә), ҡурайсылар, аң-белемгә зирәк, эшкә әрһеҙ һәм талымһыҙ, сәмсел, сос, ныҡышмал һәм маҡсаттарына ирешеүсән зат тип беләләр беҙҙә.\nРәхимйән Шәмсетдиндең өс улының уртансыһы була. Бәләкәйҙән затына тартып, зирәк, сос һәм көслө булып үҫә.\n1950 йылда Шелково ҡалаһында ҡыҫҡа сроклы курста уҡып ҡайтҡас күршелә ятҡан Һарғая ауылында (Башҡорт дәүләт ҡурсаулығы) сайыр оҫтаһы булып эш башлай. Тап шул ваҡытта башлана ла инде уның мәрәкә мауығыуы. Һарағынан Һарғаяға эшкә йөрөгәнендә, ауылдан өс саҡырым тирәһе ерҙә, матур ғына аҡлан-үҙәктә йоморо ғына ҙур аҡ таш күреп ҡала ла атынан төшә. Ярым ергә һеңгән ташты урынынан ҡумшыта—һәлмәк кенә икән —унан ғәйрәтләнеп түшенә тиклем күтәрә лә юлдың арғы ситенә сығарып һала. Кис, эштән ҡайтышлай йәнә атынан төшә — таныш ташты күтәреп юлдың бирге яғына килтереп бәрә... Ғәҙәтенә инеп китә бының, көндә ташты урынынан ҡуҙғата. Миҙгеле лә матур бит, ҡоштары һайрап, бөтә тереклек уяна башлаған илһамландырғыс яҙ, егерме йәшлек типһә тимер өҙөрлөк йәш кешенең йөрәге дарҫлап типкән, көс–ғәйрәтенең ташып торған сағы... Әҫәрләнеп, күңел кинәнесе менән башҡара быны. Төп эшен дә ихлас башҡара егет, сайыр һыҙыу планы үтәлә, мөшкәттәр балауыҙҙай һары сайыр менән тулышҡас, уларҙы йыйыу башлана, йәй көҙгә ауыша... Рәхимйән бер көндө ағай-энеләре менән китеп бара Һарғаяға. Таш тапҡырына килеп еткәс атының теҙгененән тарта был: ”Әйҙәгеҙ, ағай-эне, бынауында туҡтап, ял итеп китәйек”,— ти. Егеттәр аттарынан төшәләр, тәмәке тоҡандыралар, ергә сүгәләйҙәр. Рәхимйән: “Ҡалай йәтеш таш бынауы, күтәреп ҡарайыҡмы әллә?”— ти. Һии, уны ғына булдырабыҙ инде, тиешә тегеләр. Сәлимйәндең аты кәүҙәле, бейек—рысак, ә Рәхимйәндеке тәпәш кенә — Монголка исемле .\n“Минең ат аша ташлап ҡарайыҡ ташты”, — ти Рәхимйән. Тотона егеттәр, “ҡомдан арҡан ишергә”. Береһе күтәрергә маташа, икенсеһе, өсөнсөһө — булмай, тәү ҡарашҡа ҡойто ғына күренһә лә, тос ҡына икән, ҡәһәрең, тиешәләр. Сират Рәхимйәнгә етә. Рәхимйән, тырыштырып ҡарайым әле, тигән ҡиәфәт менән ташҡа яҡынлай, унан ташты ерҙән һелкетә тартып ала ла, башы осона шул ыңғайы күтәреп, янында торған Монголкаһы аша түгел, ә ағаһы Сәлимйәндең оҙон ботло арғымағы эйәре өҫтөнән әллә ҡайҙа уҡ ырғытып ебәрә. Егеттәр “ах!” итә, һай, оттоң бит, Рәхимйән, ағайҙарыңдың танауҙарына сирттең, шилма, тиешәләр.\n1940 йылғы Ғәлимйән ҡоҙам Яхин: “Рәхимйән ағайҙың Кордонда ла ташы булды, Ҡыпсаҡҡа йөрөшләй уныһын да ташлап йөрөгән, —тип һөйләй,— шул тиклем ихтыяр көсө, ныҡышмалылыҡ кәрәк бит бының өсөн, ә ул бер йыбанмай, беләгендә көс уйнап торған, уны кәрәктә күрһәтә лә белгән, тик булмышында һис маһайыу булмаған”. Һуңғараҡ тағы шуны ла өҫтәне: "Рәхимйән ағайҙарҙың урыҫ ҡапҡаһы ине. Шул ҡапҡаны шар асып ҡуя ла икән, 16 килограмлыҡ герҙы был яғынан ташлап, йүгереп сығып теге яғынан тотоп ала торғайны, тип һөйләр ине замандаштары."\nРәхимйәндең йәштәше, 1930 йылғы Нух ағай Көмөшбаев Рәхимйән хаҡында күп хәтирәләр һөйләп ҡалдырҙы миңә. Рәхимйәндең йәшләй генә фәжиғәле үлеп ҡалыуына үкенеп алыр ине. Таш ятҡан урынды ла ул өйрәтте. Яхин Фазылйән кейәүемдең “быт-быт”ында(Т-25 тракторы) 1993 йылдың 25 майы көнө ташты урынынан барып алып ҡайтыуыбыҙ бөгөнгөләй хәтеремдә, мәктәптә һуңғы ҡыңғырау тантанаһы булғандан һуң сығып киткәйнек, көн шул тиклем матур ине. Ергә һеңгән ташты ҡаҙып сығарып таҙартҡас, Нух ағай тубығы тиңенә тиклем ташты күтәреп беҙҙе аптыратты, үҙе: “Рәхимйән осоронда мин быны күкрәккә тиклем ала торғайным”,— тине.\nӨсәүләп арбаға ташты күтәреп һалдыҡ та ҡайтып киттек. Ауылға ингәс, ыңғай бригада келәтенә алып барып, келәт мөдире Искужин Рафиҡ ҡустынан ташты үлсәттек. Рәхимйәндең ҡулында уйынсыҡтай ғына уйнаған таш—97 кило 600 грамм тартты.\nБөгөн бәһлеүән ташы иң үҙенсәлекле экспонат булып музейыбыҙҙа һаҡлана. Әммә батырҙарыбыҙ, баһадирҙарыбыҙ көс –ҡеүәт күрһәтәбеҙ ти икән, ул майҙанға сығарыуға һәр ваҡыт әҙер, сөнки ул— Рәхимйән ташы, батырлыҡ символы.


Шәмбе — Башҡорт Википедияһы\nШәмбе — аҙнаның йома менән йәкшәмбе араһындағы көнө. Йәһүд һәм христиан йолаһы буйынса иң һуңғы (етенсе) аҙна көнө булып тора. Халыҡ-ара ISO 8601 стандарттарына ярашлы ла, шәмбе аҙнаның етенсе көнө һанала. Мосолман календарында иһә ул аҙнаның беренсе көнө.\n1 Календарҙа шәмбе тотҡан урын\n2 Илебеҙҙә шәмбе көн традициялары\n3 Башҡорт халҡында шәмбе\nКалендарҙа шәмбе тотҡан урын[үҙгәртергә | вики-тексты үҙгәртергә]\nЕтенсе көн («шәмбе») - йәһүдилектә донъя яралтыу тамамланған көн һанала\nЙәһүдилектән килгән йола буйынса, шәмбе — аҙнаның һуңғы көнө. Был килешеү Израиль һәм АҠШ-та стандарт булып тора, әммә Европала күптәр уны аҙнаның алтынсы көнө тип һанай. Улар йәкшәмбе көндө аҙна һуңы тип иҫәпләй \nХристианлыҡ йолалары көслө булған илдәрҙә шәмбене аҙнаның етенсе көнө тип ҡарауҙы дауам итәләр. Был антик осорҙон һуңғы киҫемендәге инаныстарға ла тап килә, улар аҙна көндәрен ете классик планета менән бәйләгән , Ай, Марс, Меркурий, Юпитер, Венера, Сатурн).\nИнглиз телле квакерҙар ғәҙәттәгесә шәмбене «етенсе көн» һанай, мәжүсиҙәрҙең — Saturday һүҙен танымай.\nИслам дине тотҡан күпселек ғәрәп илдәре шәмбене аҙнаның беренсе көнө тип һанай.\nИлебеҙҙә шәмбе көн традициялары[үҙгәртергә | вики-тексты үҙгәртергә]\nКремлдә 1920 йылдың 1 майында Ленин Владимир Ильич ҡатнашлығында үткәрелгән Бөтә Рәсәй шәмбе өмәһе (субботнигы)\nШәмбе — күпселек илдәрҙә ял көнө.\nУрыҫ халҡы был көндө "мунса көнө" тип тә атай\nШәмбе көн бурыс ҡайтарыу йолаһы ла булған. Батша Рәсәйендә мәктәп һәм семинарияларҙа аҙна эсендә эш боҙған уҡыусыларға экзекуцияуткәрелә торған булған, улар субботка тип аталған. Пасх буйынса етенсе аҙнала көньяҡ губернияларҙа киндер сәскәндәр.\nРәсәйҙә һәм элекке СССР илдәренең ҡайһы берҙәрендә совет осоронан (1919 йылдың 10 майынан) шәмбе өмәләре үткәрелеп килә. Был эш түләүһеҙ, ирекмәндәр тарафынан башҡарыла. Ғәҙәттә ул яҙ көнө йәмәғәт урындарында таҙалыҡ булдырыу, төҙөкләндереү, ағастар ултыртыу кеүек эштәр менән үткәрелә.\n1967 йылдың 7 мартынан СССР-ҙа ике көн ял иғлан ителә, шәмбе рәсми рәүештә ял көнө булып китә.\nБашҡорт халҡында шәмбе[үҙгәртергә | вики-тексты үҙгәртергә]\nБашҡорттар, мосолман булараҡ, йоманы аҙнаның етенсе көнө, ә шәмбене беренсе көнө тип һанаған. Дин тотоусылар өсөн был әле лә шулай. Шәмбе көн менән бәйле ҡайһы бер хөрәфәттәр ҙә йәшәп килгән. Халыҡ телендә "шәмбеләр" тигән ғибәрә бар, ул йәһүдилек динендәгеләр тигәнде аңлата\nБөгөн генә йома, иртән - шәмбе,\nБереһе көнгә - урыҫ аҙнаһы,\nКөндәр юрта шулай бер-бер артлы,\nАсыла, ябыла ғүмер ҡапҡаһы.\n↑ ГРАМОТА.РУ — справочно-информационный интернет-портал «Русский язык» 2009 йылдың 15 июль көнөндә архивланған.\n↑ *Башҡорт теленең һүҙлеге. 2-се том. - Мәскәү, 1993. - 687-се бит\nБашҡорт теленең һүҙлеге. 2-се том. - Мәскәү, 1993.\nhttps://ba.wikipedia.org/w/index.php?title=Шәмбе&oldid=1059478 ҡабул ителгән\nБыл бит һуңғы тапҡыр 05:11 12 август 2021 үҙгәртелгән.


Илдәге халыҡтың байтаҡ өлөшө традицион булмаған медицинаны һайлай - GTRK.TV — Новости Уфы и РБ\nИлдәге халыҡтың байтаҡ өлөшө традицион булмаған медицинаны һайлай\n13 марта 2017 — 16:00 ГТРК «Башкортостан»\nИлдәге халыҡтың байтаҡ өлөшө традицион булмаған медицинаны һайлай. Социологтар тикшереүҙәренә ҡарағанда, шул уҡ ваҡытта ғәҙәти медицинаға өҫтөнлөк биреүселәр ҙә арта. Дауаланыуҙың ниндәй ысулын һайларға? Ошо турала хәбәрсебеҙ Гүзәл Ишкинина.\nРишат Хәбиров һаулығын нығытыу өсөн халыҡ медицинаһын һайлаған. Ике йыл элек юғары ҡан баҫымынан, шәкәр диабетынан да ошо ысул ярҙам итте, ти ир.\nНасар ҡанды ағыҙып сирлене дауалау борондан билдәле ысул, ти Денис Шәйхетдинов. Бындай юл менән барлыҡ ауырыуҙарҙан тиерлек дауаланырға мөмкин, ти белгес.\nТабиптарҙан айырмалы, ҡан ағыҙып дауалаусылар айырым ағзаларҙы ғына түгел, ә кешене бер бөтөн итеп дауалайбыҙ, ти . Шулай ҙа табиптар халыҡ медицинаһына организмда яман шеш, туберкулез кеүек ауырыуҙар булмаған осраҡта ғына мөрәжәғәт итергә кәңәш бирә.\nХалыҡ медицинаһы менән дауаланыу яҡлы булған Ришат Хәбировтан айырмалы, икенсе ир уҙаманы традицион медицинаға өҫтөнлөк бирә. Өфөлә йәшәүсе Ринат башы ауыртып ниндәй генә халыҡ табибына мөрәжәғәт итеп ҡарамай, әммә барыһы ла бушҡа була.\nАуырыуҙарҙы дауалаусы гамеопаттар иһә, ауырыуҙарҙы дауалауҙа бөтөнләй икенсе ҡарашта.\nКүңел һиҙемләүе буйынса дауалауға ҡарағанда, медицинаға нигеҙләнеп дауалау дөрөҫ. Дипломлы табиптың белемен камиллаштырырға кәрәк. Сөнки ҡайҙа медицина көсһөҙ, шул бушлыҡты ялған табиптар тултыра, ти гомеопат.\nХалыҡ табибына ышанырғамы, әллә традицион медицинаны һайларғамы? Әлбиттә, теге йәки был дауаланыу ысулын һайлау һәр кемдең үҙ иркендә. Иң мөһиме – зыяны булмаһын, ти белгестәр.


Өфөлә биш йәшлек ҡыҙыҡайҙың өҫтөнә түшәм емерелеп төшкән\nӨфөлә 31 августа иртән бәләкәй бала менән ғәҙәттән тыш хәл булған. Баш ҡалалағы Граждандарҙы яҡлау идаралығының диспетчер үҙәгенә Котовский урамындағы бер ҡатлы йортта баланың өҫтөнә түшәм таяуҙары емерелеп төшөүе тураһында хәбәр килгән.\n11:48, 31 август 2018 Хәл-ваҡиғалар\nБашҡортостанда йәйәүлеләр үткәүелендә 8 йәшлек ҡыҙыҡайҙы бәрҙергәндәр\nБашҡортостанда йәйәүлеләр үткәүелендә 8 йәшлек ҡыҙыҡайҙы бәрҙергәндәр. 29 августа көндөҙ Стәрлетамаҡтағы Гоголь урамында бала ҡатнашлығында юл-транспорт ваҡиғаһы теркәлгән, тип хәбәр итә sterlitamak.\n10:52, 30 август 2018 Хәл-ваҡиғалар\nӨфөләге сауҙа үҙәгендә билдәһеҙ егет ҡыҙға энә менән сәнскән — полиция тикшереү эштәре алып бара\nӨфөлә, Менделеев урамында урынлашҡан сауҙа үҙәгендә, 27 августа көндөҙ билдәһеҙ егет ҡыҙға энә менән сәнскән. Социаль селтәргә ошо хаҡта мәғлүмәт һәм видеокүҙәтеү камераларынан енәйәтсенең фотоһы һалынған.\n16:43, 28 август 2018 Хәл-ваҡиғалар\nТөбәктә бер ир 11 йәшлек улын быуып үлтерә яҙған\n24 августа кисен Башҡортостандың хоҡуҡ һаҡлау органдарына Ғафури районының үҙәк район дауаханаһына 11 йәшлек малайҙы килтереүҙәре тураһында хәбәр иткәндәр.\n12:52, 28 август 2018 Хәл-ваҡиғалар\nСтәрлетамаҡтағы предприятиеларҙың береһендә электр һәм газ менән иретеп йәбештереүсе үлемесле йәрәхәтләнгән\n23 августа «Башҡортостан сода компанияһы» акционерҙар йәмғиәте цехтарының береһендә үткәргес торбала эштәр башҡарған 49 йәшлек иретеп йәбештереүсе 5 метрлыҡ бейеклектән ҡолап төшкән.\n13:47, 27 август 2018 Хәл-ваҡиғалар\nБаш ҡалала двигателе янып китеүе арҡаһында пассажир самолеты ергә төшөргә мәжбүр булған\n22 августа урындағы ваҡыт буйынса таңғы 6-сы 5 минутта «Ред Вингс» авиакомпанияһының Өфө — Сочи рейсын башҡарған ТУ-204 самолеты һул двигателенең янып китеүе арҡаһында «Өфө» аэропортына ултырған.\n9:27, 22 август 2018 Хәл-ваҡиғалар\nӨфөлә кеше һөлдәһе табылған\nШәмбе, 18 августа, Өфөнөң Орджоникидзе районында урында йәшәүселәр тарҡала башлаған кеше мәйетен тапҡан. «Башинформ» агентлығына хоҡуҡ һаҡлау органдарындағы сығанаҡ хәбәр итеүенсә, һөлдәгә ташландыҡ баҡсалар биләмәһендә, Йәшел сауҡалыҡ урамында тап булғандар.\n12:36, 20 август 2018 Хәл-ваҡиғалар\nТөбәктә «иҫерек» юл фажиғәһендә 16 йәшлек ҡыҙҙың ғүмере өҙөлгән\nБашҡортостандың Йылайыр районында Магнитогорск — Ира автомобиль юлының 187-се саҡрымында 19 августа иртән ике автомобиль бәрелешкән. Республика Дәүләт автоинспекцияһы мәғлүмәтенә ярашлы, юл фажиғәһендә бер кеше һәләк булған, алтауһы йәрәхәтләнгән.\n10:23, 20 август 2018 Хәл-ваҡиғалар\n18:07, 17 август 2018 Хәл-ваҡиғалар\nБашҡортостандың Бүздәк районында 16 йәшлек ҡыҙ менән бәхетһеҙ осраҡ булған. 29 июлдә ҡыҙ туғандарына баҫыуҙағы бесәнде йыйырға ярҙам иткән.\nТәфтишселәрҙең яҡынса фаразы буйынса, ул бесән кәбәненән автомобиль өҫтөнә ҡолап төшкән һәм йәрәхәтләнгән.\n12:07, 17 август 2018 Хәл-ваҡиғалар\nБашҡортостанда балалар баҡсаһы тәрбиәсеһенең кескәйҙәр менән ҡаты мөғәләмә итеүе фашланды. Был хаҡта балалар ата-әсәһенә ҡайтып һөйләгәндән һуң билдәле булды.\n14:53, 16 август 2018 Хәл-ваҡиғалар\nБашҡортостандың баш ҡалаһында ҡыҙылса сиренән үлеү осрағы теркәлгән. Инфекция ҡорбаны – 11 айлыҡ сабый. «Башҡортостан» дәүләт телерадиокомпанияһы мәғлүмәттәре буйынса, бала ауырыуҙы дауаханала йоҡторған.\n11:02, 16 август 2018 Хәл-ваҡиғалар\nӨс көн эсендә Башҡортостанда йәшәгән 28 йәшлек ир Енәйәт кодексының дүрт статьяһын боҙоп өлгөргән. Ике кешенең ғүмерен ҡыйған, баланы көсләгән һәм урлашҡан өсөн республиканың Ғафури район-ара суды уны 14 йылға махсус режимлы колонияға оҙатты.\n18:01, 15 август 2018 Хәл-ваҡиғалар\nӨфөнөң Орджоникидзе районы суды 29 һәм 31 йәшлек автослесарҙарға хөкөм ҡарары сығарҙы, уларҙың береһе быға тиклем ауыр енәйәттәр өсөн хөкөмгә тарттырылған булған.\n12:55, 15 август 2018 Хәл-ваҡиғалар\nТуймазыла автомобиль күперендә 13 августа кискеһен Татарстан ҡунағы үҙенә ҡул һалырға маташҡан. Водителдәрҙең береһе машинаһын туҡтатҡан һәм ҡатын менән һөйләшә башлаған.\n17:19, 14 август 2018 Хәл-ваҡиғалар\nБашҡортостандың Краснокама районында, Николо-Березовка ауылында, 10 августа ғаиләлә фажиғә булған. «Башинформ» агентлығына хоҡуҡ һаҡлау органдарындағы сығанаҡ хәбәр итеүенсә, шәхси йортта биш айлыҡ сабыйҙың хәле насарая.\n14:33, 14 август 2018 Хәл-ваҡиғалар\nФажиғә 9 августа Мәскәү өлкәһендә теркәлгән. Стәрлетамаҡтан 36 йәшлек тәжрибәле парашютсы Александр Волков, Рәсәй Тәфтиш комитетының яҡынса мәғлүмәттәре буйынса, боролош бейеклеген билдәләгәндә хата ебәргән.\n15:02, 13 август 2018 Хәл-ваҡиғалар\nБашҡортостанда йәшәүсе үҫмер ҡыҙҙы көсләүҙә ғәйепләнә. «Башинформ» агентлығына сығанаҡ хәбәр итеүенсә, енәйәт быйыл июль айында Ишембайҙа теркәлгән.\n11:22, 13 август 2018 Хәл-ваҡиғалар\nБашҡортостанда бер ирҙе йәшен һуғып үлтергән\nБашҡортостандың Балаҡатай районында 8 августа көндөҙ урындағы халыҡ ғәрәсәттән зыян күргән. Республика Ғәҙәттән тыш хәлдәр буйынса дәүләт комитетының матбуғат хеҙмәтенән хәбәр итеүҙәренсә, бәхетһеҙ осраҡ бесән сапҡан саҡта теркәлгән — Атарша ауылында йәшәгән бер ирҙе йәшен һуғып үлтергән.\n10:57, 9 август 2018 Хәл-ваҡиғалар\nӨфөлә һигеҙ йәшлек малай тарзанканан һикереп, умыртҡа һөйәген һындырған\nӨфөлә һигеҙ йәшлек малай тарзанканан һикереп, умыртҡа һөйәген һындырған. Ғәҙәттән тыш хәл популяр парктарҙың береһендәге күңел асыу үҙәгендә булған.\n9:59, 9 август 2018 Хәл-ваҡиғалар\n14:52, 8 август 2018 Хәл-ваҡиғалар\nСтәрлетамаҡта хөкөм алдына баҫҡан бала ҡараусы тәүгә сабыйға ҡул күтәреүе хаҡында һөйләне\nСтәрлетамаҡта кескәйҙәр менән ҡаты мөғәмәлә итеүҙә ғәйепләнгән бала ҡараусыға ҡарата суд процесы дауам итә. Стәрлетамаҡ ҡала судындағы сираттағы ултырыш ваҡытында ул журналистарға үҙенең ныҡ ҡайғырыуы хаҡында һөйләне.\n11:52, 8 август 2018 Хәл-ваҡиғалар\nРеспубликала 34 йәшлек өс бала әсәһе тыуған көнөнән һуң ғәйеп булған\n2018 йылдың 30 июлендә Стәрлетамаҡта йәшәгән Наталья Фәйзуллина 34-се тыуған көнөн билдәләгәндән һуң ике көн үткәс хәбәрһеҙ юғалған. Натальяны эҙләүҙәре тураһында туғандары социаль селтәрҙә яҙҙы.\n15:32, 7 август 2018 Хәл-ваҡиғалар\nРеспублика Эске эштәр министрлығында Сипайлово биҫтәһендә ҡоралдан атыу осрағына аңлатма бирҙеләр\nБашҡортостан Эске эштәр министрлығында Сипайлово биҫтәһендә ҡоралдан атыу осрағына аңлатма бирҙеләр. Ведомствоның матбуғат хеҙмәте мәғлүмәте буйынса, 6 августа киске сәғәт 10 тирәһендә полицияға Өфөлә йәшәүселәр араһында тыуған бәхәс хаҡында хәбәр итәләр.\n11:52, 7 август 2018 Хәл-ваҡиғалар\nБашҡортостанда 3 йәшлек ҡыҙыҡай бәхетһеҙ осраҡ арҡаһында һәләк булған\nБашҡортостанда 3 йәшлек ҡыҙыҡай бәхетһеҙ осраҡ арҡаһында һәләк булған. Фажиғә Әбйәлил районында теркәлгән. «Башҡортостан» дәүләт телерадиокомпанияһы мәғлүмәте буйынса, ҡыҙыҡай йорт ихатаһында ҡоштар өсөн ҡуйылған яһалма бассейнға төшөп киткән һәм батҡан.\n16:45, 6 август 2018 Хәл-ваҡиғалар\nБашҡортостанда полицейскийҙың үлем осрағы буйынса тикшереү бара\nБашҡортостандың Ҡыйғы районында полицияның участка уполномоченныйҙары бүлеге начальнигы Альберт Зиннәтуллиндың кәүҙәһен тапҡандар.\nҠайһы бер киң мәғлүмәт саралары хәбәр итеүенсә, ир эш бүлмәһендә үҙ-үҙенә ҡул һалған, өҫтәүенә «барыһы ла ялҡытты» тигән яҙыу ҡалдырған.\n13:13, 6 август 2018 Хәл-ваҡиғалар\nӨфөлә «Тойота» йәйәүлеләр үткәүелендә өс йәшлек бала менән әсәне бәрҙергән\nАвария 2 августа көндөҙгө сәғәт 1-ҙә Азатлыҡ урамында теркәлгән. «Тойота Камри»ҙың 50 йәшлек водителе 25 йәшлек әсәне һәм уның өс йәшлек улын күрмәйенсә, бәрҙереп киткән.\n14:35, 3 август 2018 Хәл-ваҡиғалар\nБашҡортостанда 10 йәшлек малай дуҫтарының күҙ алдында газға тонсоғоп үлгән\nФажиғә 31 июлдә Туймазы ҡалаһында булған. «Башинформ» агентлығына хоҡуҡ һаҡлау органдарындағы сығанаҡтан билдәле булыуынса, 10 йәшлек малай дуҫтары менән бергә ҡала майҙансығында газ баллоны менән уйнап йөрөгән.\n11:56, 3 август 2018 Хәл-ваҡиғалар\nӨфөнән бер ҡатын күкрәгенә пластик операция яһатҡандың өсөнсө тәүлегенә вафат булған\nХабаровскиҙа Өфөлә йәшәгән ҡатындың үлеменән һуң «Профессиональ бурыстарын тейешенсә үтәмәү һөҙөмтәһендә һаҡһыҙлыҡ буйынса үлемгә дусар итеү» статьяһы буйынса енәйәт эше ҡуҙғатылды.\n17:23, 1 август 2018 Хәл-ваҡиғалар


Талантлы журналист Айтуған Минһажетдинов арабыҙҙан китте // Йәмғиәт | новости башинформ.рф\nТалантлы журналист Айтуған Минһажетдинов арабыҙҙан китте\n13:04, 18 февраля 2015 Йәмғиәт\nӨФӨ, 2015 йыл, 18 февраль. /«Башинформ» мәғлүмәт агентлығы, Ләйлә Аралбаева/.\n17 февралдә билдәле журналист Айтуған Минһажетдинов 43-сө йәшендә вафат булды.\nАйтуған Минһажетдинов 1972 йылдың 4 авгусында фольклорсы-ғалим Марат Минһажетдиновтың ғаиләһендә тыуған. 1996 йылда Башҡорт дәүләт университетының филология факультетын тамамлаған. Студент йылдарында уҡ яҙыша башлай, гәзит сығара. «Шоңҡар» журналы, «Аргументы и факты» гәзите редакциялары, БР Президенты хакимиәтенең матбуғат хеҙмәте хеҙмәткәре була. 1995 йылдан өҙөклөктәр менән Башҡортостан телевидениеһының Яңылыҡтар хеҙмәтендә эшләй.\n— Айтуған ижтимағи-сәйәси, социаль, иҡтисади темаларға шәп репортаждар эшләй торғайны. Яҡшы дуҫ, шат күңелле кеше ине, — тип хәбәр итте «Башҡортостан» ТРК ДУП-һы радиотапшырыуҙар буйынса директор урынбаҫары Фәнүр Йәғәфәров.\n— Ул редакциябыҙҙың иң әүҙем журналисы булды. Ҡалала тыуып үҫкәнлектән, күп белә торғайны. Теләһә ниндәй мәғлүмәттән шәп мәҡәлә яҙа ине, — тип иҫкә ала элекке йылдарҙа мәғлүмәт хеҙмәте етәксеһе булып эшләгән журналист Илдар Хөббөтдинов. — Уға иң яуаплы ваҡиғаларҙы, рәсми кешеләрҙең килеүен, ҙур ижтимағи-сәйәси сараларҙы яҡтыртыуҙы ышанып тапшыра инеләр. Айтуған республика райондары буйлап күп йөрөнө. Ул аралашыусан кеше булды, шаяртырға яратты.\nАйтуған Минһажетдиновтың улы тороп ҡалды, әлеге көндә ул әрме сафында хеҙмәт итә. Журналист менән хушлашыу кесаҙна, 19 февралдә, иртәнге сәғәт 11-ҙә Телеүҙәк бинаһында үтә (Ғафури урамы, 9).


500 һәүәҫкәр Өфө саңғы марафонында ҡатнаша // Спорт | новости башинформ.рф\n9:37, 19 февраля 2019 Спорт\n500 һәүәҫкәр Өфө саңғы марафонында ҡатнаша Фото: «Башинформ» мәғлүмәт агентлығы\n23 февралдә Өфөлә «Биатлон» спорт-һауыҡтырыу комплексында Өфө саңғы марафоны уҙа. 15-70 йәшлек һәм унан да өлкәнерәк 500-ҙән ашыу һәүәҫкәрҙең ҡатнашыуы көтөлә.\nМарафонда ҡатнашыусыларға һайлау буйынса 2019 метр, шулай уҡ 20 саҡрым, 30 саҡрым һәм 50 саҡрым арауыҡтары тәҡдим ителә. Ирекле стилдә йөрөргә мөмкин.\nЯрыш йомғаҡтары буйынса һәр ҡатнашыусыға финишер миҙалы тапшырыла. Ә 50 саҡрым (ир-егеттәр) һәм 30 саҡрым (ҡатын-ҡыҙҙар) арауығында абсолют зачетта 1-6 урын алғандар миҙалдар, дипломдар һәм аҡсалата приздар — 20 һәм 30 мең һум менән бүләкләнә. Башҡа дистанцияларҙа ярыш еңеүселәре һәм призерҙары ла иғтибарҙан ситтә ҡалмай. Уларҙы дипломдар, миҙалдар һәм иҫтәлекле приздар көтә.\nҠатнашыусыларҙы теркәү — сайтта. Асыу тантанаһы иртәнге сәғәт 11-ҙә була. Ойоштороусылар тамашасыларға интерактив һәм тәмле һалдат бутҡаһы әҙерләй.\nТеги: Өфө саңғы марафоны


Бер-береһенә лә, беҙгә лә таяныс улар » "Йәшлек" гәзите\nГазета "Йәшлек" » Яңылыҡтар таҫмаһы » Объявления » Бер-береһенә лә, беҙгә лә таяныс улар\nБер-береһенә лә, беҙгә лә таяныс улар\nАлты тиҫтә йыл бергә донъя йөгөн тартып, йыр-моңдо юлдаш иткән ҡайным менән ҡәйнәм, ейән-ейәнсәрҙәренән йыуаныс табып, алдағы көнгә яҡты өмөт менән йәшәй\nРайоныбыҙҙың хозур тәбиғәтле Буранғол ауылы элек-электән үҙенең күркәм ғаиләләре менән дан тотҡан төбәктәрҙең береһе. Ҡунаҡсыл, ихлас кешеләр йәшәй бында. Йорттар төрлө төҫтә балҡый, ҡапҡаларҙа аҡҡош, күгәрсен һүрәттәре күҙ яуын ала, йәй көндәрендә баҡсалар аллы-гөллө сәскәләргә күмелә. Ошондай төбәктең килене булырға яҙҙы миңә. Ҡәйнәм һәм ҡайным Факиһа һәм Вәғиз Оморҙаҡовтар – лайыҡлы ғүмер кисергән кешеләр. Быйыл уларҙың бергә йәшәүенә 60 йыл тула. Шуныһы ғәжәп итерлек: улар бер-береһен тәүгә ижәп көнөндә генә күрә. “Ата-әсә һүҙе ул ваҡытта бик көслө ине, уға ҡаршы сығыу аҡылһыҙлыҡ булыр ине”, – ти ҡайным үҙҙәрен өйләндергән ата-әсәләре тураһында. Шулай итеп, Үтәгән ауылы ҡыҙы Факиһа ун һигеҙ йәше тулыр-тулмаҫтан 1957 йылдың йәмле йәй көнөндә Буранғол егете Вәғизгә тормошҡа сыға. Бына нисәмә йыл инде улар, бер-береһенә терәк-таяныс булып, матур ғүмер кисерә. Бала саҡ, йәшлек йылдары һуғыштан һуңғы ауыр осорға тура килгәнлектән, ҡәйнәм 9 йәштән эшкә егелә. Атаһы Рәжәп Ғәзиз улы Мәғәфүров яу яланында хәбәрһеҙ юғала. Әсәһе Фатима Ғәзиз ҡыҙына өс баланы аяҡҡа баҫтырыу еңелдән булмай. “Үтәгәндә һарыҡ фермаһында эшләүселәргә ярҙам итеүҙән тыш, беҙҙән силос соҡоро ла, тиҙәк тә ҡаҙҙыра торғайнылар. Һарыҡтарға ашатыу өсөн бесән дә сабып килтерә инек. Борсаҡ баҫыуында ла эшләнек. Эшсе ҡулдар шул тиклем етмәне”, – тип һөйләй бөгөн ҡәйнәм, ул көндәрҙе хәтерләп. Буранғолға килен булып төшкәс тә дауам итә уның тынғыһыҙ тормошо. Ауылда эш бөтәме ни! Ҡайны-ҡәйнәһенең ышанысын аҡларға тырышып, йәштәр гөрләтеп донъя көтә. Күркәм ғаиләгә ҡот өҫтәп, бер-бер артлы алты малай, ике ҡыҙ донъяға килә. Ҡәйнәм 1970 йылдан алып пенсияға сыҡҡанға тиклем, утыҙ йылдан ашыу, һауынсы булып эшләй. “Ул ваҡытта ҡул менән егерме бишәр һыйыр һауҙыҡ. Үҙебеҙҙең төркөмдө һауып бөтәбеҙ ҙә бүтәндәргә ярҙамлашырға тотонабыҙ”, – тип хәтерләй әле лә. Бер һыйырҙан йылына 3064 килограмм һөт һауып ала ул. Ҡәйнәмдең һандыҡта ятҡан күп һанлы Почет грамотаһы, Маҡтау ҡағыҙы уның ана шул тырыш хеҙмәте тураһында һөйләй ҙә инде. Ике йыл рәттән – 1987,1988 йылдарҙа – уны Буранғол ауыл советына депутат итеп тә һайлайҙар.\nҠайным Вәғиз Ҡауый улы 1959 йылдан алып 1992 йылға тиклем, йәғни хаҡлы ялға сыҡҡансы, ферманың һауын һыйырҙарын көтә. Уның да хеҙмәте бик күп Маҡтау ҡағыҙы, Рәхмәт хаты, миҙал менән билдәләнгән. Ҡәйнәм иһә 1971, 1973 йылдарҙа “Әсәлек миҙалы”н алып һөйөнһә, 1975, 1979 йылдарҙа “Әсәлек даны” орденына лайыҡ була. Быларҙан тыш, ул “Социалистик ярышта еңеүсе”, “Коммунистик хеҙмәт ударнигы” тигән маҡтаулы исемдәрҙе алыуға ла өлгәшә. Ә инде 1988 йылда уға Башҡорт АССР-ы Юғары Советы Президиумы Указы менән “Хеҙмәт ветераны” миҙалы ла бирелә.\nДанлы ғаиләнең йәшәйеше бөгөн дә матур. Һигеҙенсе тиҫтәгә аяҡ баҫҡан ҡайным менән ҡәйнәмдең ауылдың төрлө мәҙәни сараһынан ситтә ҡалғаны юҡ. Йыр-моңдо үҙ иткән Оморҙаҡовтар бөгөн дә клубта үткән концерт-байрамдарҙың уртаһында ҡайнай. Ҡәйнәм төрлө күргәҙмәлә ҡатнашырға ла ваҡыт таба. Сигә лә, бәйләй ҙә, һаҡал-ҡашмауҙар ҙа тегә, ҡорама ла ҡорай, кейеҙ ҙә баҫа. Уның ырғаҡ менән бәйләгән түшәк-шәльяулыҡтары беҙҙең, килендәренең, өйҙәрендә лә урын алған. Хатта ул “Иң тәмле икмәк бешереүсе” тигән исемгә лә лайыҡ булды. Йәнә уның бәлеш-бөйөрөктәренән тотош бер күргәҙмә ойошторорға булыр ине.\n“Килен-кейәүҙәрҙән дә уңдыҡ. Күмәкләшеп ҡайтып төшһәгеҙ, өйөбөҙ йәмләнеп китә”, – тип беҙ барыуға ҡыуанып ултырған ҡайны-ҡәйнәмдең бөгөн 17 ейән-ейәнсәре, өс бүләһе бар. Бәләкәйҙән ҡулына ҡурай алған ейәндәре Арыҫлан иһә – бер нисә йыл рәттән республика Ҡурай байрамы еңеүсеһе, ҡурай сәнғәтен үҫтереүгә, уны пропагандалауға күп көс һалған Роберт Юлдашевтың уҡыусыһы. Бөгөн ул Заһир Исмәғилев исемендәге Өфө дәүләт сәнғәт институтының эстрада-джаз бүлегендә белем ала.\n“Ҡеүәт – хәрәкәттән, ныҡлыҡ – моңдан”, – тиҙәр. Йыр-моңдо юлдаш иткән яҡындарыбыҙ – матбуғат баҫмаларының да тоғро дуҫтары. Ә инде “Йәшлек” – уларҙың көтөп алған гәзите. Киләсәктә лә уларға тормоштан йәм табып, ҡәҙер-хөрмәткә төрөнөп, оҙон-оҙаҡ бергә йәшәргә яҙһын.\nБеҙ теләйбеҙ һеҙгә оҙон ғүмер,\nБәхет-шатлыҡ килһен ишелеп.\nҠайғы-хәсрәт һәр саҡ урап үтһен\nҺеҙ йәшәгән йорттоң ишеген.\nСығыу ваҡыты 28-03-2017, 11:31 | Ҡаранылар: 596\nӘйтерһең дә, һәр саҡ һаҡлап Йөрөгән һеҙ – фәрештә!\nСәнғәт ене ҡағылған кешеләр\n«Ҡәйнәм-ҡайным – алтын ҡаҙнам»\nБеҙ уларға сикһеҙ рәхмәтлебеҙ


Материалы за 18.10.2017 » "Йәшлек" гәзите\nГазета "Йәшлек" » Материалы за 18.10.2017\nКонкурстар / Йәшлек гүзәле // 18-10-2017, 13:11\nКөйөргәҙе районының йәмле Ҡотлоюл ауылында тыуып үҫтем. Бәләкәй саҡтан башҡортса әкиәттәр уҡырға, йырҙар тыңларға, бейергә яраттым. Милли рухта тәрбиәләгәндәре өсөн атай-әсәйемә рәхмәтлемен.\nКиләсәктә үҙ халҡыма, республикама кәрәкле кеше булырға, матур ғаилә ҡорорға хыялланам....\nМахсус бит // 18-10-2017, 09:51\nҠатмарлы осор. Дошмандарығыҙ һеҙҙең турала юҡ-бар хәбәр таратыр. Бәғзеләр асыҡ көрәш менән булышыр, бәлки. Бер аҙ түҙергә тура килер. Йомала ишеткән яңылыҡ мотлаҡ күңелегеҙҙе күтәрер....


Хәбәрҙәр: Мальта халҡы Мускатты оҡшатты.\nМальта халҡы Мускатты оҡшатты.\nПарламент һайлауҙарында еңеү яулаған лейбористар фирҡәһе башлығы Джозеф Мускат Урта диңгеҙ дәүләте премьер- министры сифатында ант итте һәм шул рәүешле 15 йыл оппозицияла торған лейбористарҙың власҡа ҡайтыуын билдәләне.\nҮҙенең Ла Валеттелағы ҡыҫҡа ғына телмәрендә элекке журналист һәм Европарламент депутаты шәмбеләге тауыш биреү ваҡытында ярышташтарына, шулай уҡ элекке премьер Лоуренс Гонзиҙың Милләтселәр фирҡәһенә партнерлыҡ һәм хеҙмәттәшлек тәҡдим итте.\nМускаттың эштәре бик тығыҙ булмаҡсы: ошо кесаҙна сираттағы Европа саммиты старт ала. Киләһе йыл Мальта Евроберләшмәгә инеүенең 10 йыллығын билдәләйәсәк, 2017 йылда иһә 6 айға Евроберләшмәнең ваҡытлы президенты функциялары уға күсәсәк.\nХалҡы 400 000 мең булған Мальта- еврозонаның иң бәләкәй, әммә уңышлы иҡтисадына эйә. Көслө туристик индустрия һәм үҫешкән финанс хеҙмәттәре фонында архипелаг эшһеҙлек кимәленең түбән булыуы, иҡтисадының тотороҡло үҫеше һәм тышҡы бурыстарының бәләкәй булыуы менән маҡтана ала.


ТӨРКИӘ БАШҠОРТОСТАНДА ПОЧЕТЛЫ КОНСУЛЛЫҠ АСЫЛЫУЫН КӨТӘ: «УРАЛ АРЪЯҒЫ-2022» ИНВЕСТИЦИЯ ҺАБАНТУЙЫНДА РӘСӘЙ-ТӨРКИӘ ЭШЛЕКЛЕ БӘЙЛӘНЕШТӘРЕН ҮҪТЕРЕҮҘЕ ТИКШЕРҘЕЛӘР\n4 Июнь , 10:05\nРәсәй менән Төркиә араһындағы тышҡы сауҙа мөнәсәбәттәре бөгөн зыян күрмәгән иҡтисади өлкәләрҙең береһе булып ҡала.\nСибайҙа «Урал аръяғы-2022» Бөтә Рәсәй инвестиция һабантуйы барышында Башҡортостан менән Төркиә Республикаһының традицион ныҡлы эшлекле бәйләнештәрен үҫтереү мөмкинлектәре тикшерелде. «Үҙгәреп тороусы донъя шарттарында Рәсәй-Төркиә эшлекле бәйләнештәре: Евразия йөрәгенән ҡараш» сессияһын Башҡортостан Республикаһының Тышҡы иҡтисади бәйләнештәр һәм конгресс эшмәкәрлеге министрлығы һәм Төркиә Республикаһында «Офис-төркөм» Башҡортостан Конгресс-бюроһы вәкиллеге ойошторҙо.\n- Төркиә бөгөн Рәсәй менән контакттарҙа конструктив ҡараш күрһәтә, илебеҙгә ҡаршы санкциялар сәйәсәтендә ҡатнашыуҙан баш тартып ҡына ҡалмай, ә аралашсы ролен дә әүҙем башҡара. Көнбайыш эмбарго шарттарында Рәсәйҙең экспорт-импорт эшмәкәрлеге контексында Төркиәнең әһәмиәте арта. Беренсенән, илебеҙҙә етештерелгән агропродукцияны һатыусы иң ҙур төбәк булды. Башҡортостан шулай уҡ Төркиә менән сауҙа-иҡтисади бәйләнештәрҙе үҫтереүгә өлөш индерә, ул бөтә партнерҙарыбыҙ араһында 12-се урынға күтәрелде лә инде. Иң мөһиме, Башҡортостанда проекттарын тормошҡа ашырған төрөк инвесторҙарының һаны үҫә, - тип һөйләне тышҡы иҡтисади бәйләнештәр һәм конгресс эшмәкәрлеге министрының беренсе урынбаҫары Лена Изотова.\n- Ике йыл эсендә Рәсәй менән Төркиә араһында тышҡы сауҙа әйләнеше яртылаш артҡан. Маҡсатыбыҙ - 2023 йылға уны 100 миллиард долларға тиклем еткереү, әммә минеңсә, уға иртәрәк ирешербеҙ. Әлбиттә, импорт-экспорттың ҙур өлөшө ауыл хужалығы продукцияһына һәм энергия сығанаҡтарына тура килә. Мәҫәлән, 14 миллион тонналап нефть сығарған «Башнефть» күрһәткестәрен иғтибар менән күҙәтәбеҙ, сөнки Башҡортостан менән хеҙмәттәшлек итеүгә беҙҙең ҡыҙыҡһыныуыбыҙ, атап әйткәндә, энергия сығанаҡтары һәм нефть химияһы продукцияһы менән сауҙа итеүҙә. Ләкин Төркиә ауыл хужалығы продукцияһы, аҙыҡ-түлек, ағас материалдар һәм ҡағыҙ менән дә ҡыҙыҡһына, - тип һөйләне Төркиә Республикаһының Рәсәйҙәге Генераль консулы Исмет Эрикан.\n- Экспорт архитектураһы үҙгәреш кисерһә лә, бөгөн Рәсәй менән әйләнеш арта. Башҡортостанға килгәндә, Төркиә баҙарын продукция менән тәьмин итеү буйынса ул 7-се урынға сыҡты. Әммә кире бәйләнеш тә арта - Башҡортостан ерендә фабрика төҙөлгән һәм эшләй, Төркиә компаниялары Башҡортостанда юл һәм күперҙәр һала. Башҡорттар төрөк инвесторҙарын үҙ еренә саҡырыу өсөн барыһын да эшләй, уңайлы шарттар тыуҙыра. Мин Төркиәнең республикала фармацевтикаға һәм станоктар эшләүгә ҡыҙыҡһыныуы арта барыуын билдәләй алам. Төркиәлә Хәбиров әфәндене бик көтәбеҙ, пандемия арҡаһында сәфәр кисектерелә килде. Башҡортостанда республикабыҙҙың Почетлы консуллығын тиҙерәк асыуҙарын көтәбеҙ, - тип йомғаҡланы Исмет Эрикан.\nБашҡортостанда инвестиция проекттарын аҙағына еткерергә ниәтләүе һәм республикаға тулыһынса ышаныс белдереүе тураһында «Башинформ» холдингының директорҙар советы ағзаһы Угур Фатиноглу белдерҙе.\n- Үҙебеҙҙең холдингта алты ҡулланыусылар секторында етештереүҙе үҫтерәбеҙ. Беҙҙең заводтар әлегә тиклем Төркиәнән тыш Ҡытайҙа һәм Канадала бар ине, дөйөм алғанда 75 илгә продукция һатабыҙ. Рәсәйҙә пластик торбалар, сантехника һәм радиаторҙар етештереүҙе локалләштереү өсөн Башҡортостанды һайлағандар, етмәһә, бер төбәк тә бындай иғтибар һәм уңайлы шарттар тәҡдим итә алмаған. Бер производство - «Өфө» индустриаль паркында, артабан «Алға» махсус иҡтисади зонаһында урынлашасаҡ, - тип аңлатты Угур Фатиноглу.\nШулай уҡ «Meya Tohum» орлоҡ етештереү компанияһы партнеры Бедирхан Һарыҡорт Төркиә бизнесының Рәсәйгә ҡарата мөнәсәбәтенең үҙгәрмәүен раҫланы: «Илегеҙ бығаса булмаған баҫымға дусар булды, ләкин беҙ һеҙҙең менән мөнәсәбәттәрҙе үҫтерәсәкбеҙ. Орлоҡ продукцияһын экспортҡа оҙатыу өсөн, ҡағиҙә булараҡ, ике-өс йыл кәрәк. Әле беҙ ошо осорҙо тамамланыҡ - һәм РФ ихтыяжы булған орлоҡ продукцияһы етештерә башлайбыҙ».\n- Һөйләшеүҙәр һөҙөмтәһендә Төркиәнән килгән ҡунаҡтар Башҡортостандың ышаныслы эшлекле партнеры һәм инвестициялар өсөн абруйлы территория булыуын раҫланы – тине Башҡортостандың тышҡы иҡтисади бәйләнештәр һәм конгресс эшмәкәрлеге министры Маргарита Болычева.


Заман менән бергә атлайҙар » Башҡортостан гәзите | Газета Башкортостан на башкирском языке\nБашҡортостан гәзите » Иҡтисад » Заман менән бергә атлайҙар\nЗаман менән бергә атлайҙар 26.06.2018 // Иҡтисад\n“Электр селтәрҙәре” муниципаль унитар предприятиеһы – Борай районында ғына түгел, республиканың энергетика күрһәтеү баҙарында үҙен раҫлаған һәм тотороҡло үҫеш алған заманса предприятие. Әйтергә кәрәк, бөгөнгө энергетика тармағы иң яңы технологияларға ҡоролған сәнәғәт инфраструктураһы булып тора. Был өлкәлә үҙеңде танытыу өсөн предприятие эшмәкәрлеген заман талаптарынан сығып көйләү кәрәк. “Электр селтәрҙәре” предприятиеһы үҙенең эшмәкәрлеге осоронда нәҡ ошондай кимәлгә күтәрелде.\nПредприятие Борай ауылындағы ҡулланыусыларҙы электр энергияһы менән тәьмин итә. Уларҙың төп бурысы – электр энергияһын ҡулланыусыға тотороҡло, ышаныслы, сифатлы һәм хәүефһеҙ тапшырыу. Ә эш ҡоласы бик киң. Әлеге ваҡытта предприятие 150 километрҙан күберәк электр тапшырыу линияларын (уларҙың ике километрҙан ашыуы кабель линиялары), 82 трансформатор ярҙамсы станцияһын хеҙмәтләндерә. Үҙҙәренең төп эшмәкәрлегенән тыш, тышҡы инженерлыҡ селтәрҙәрен һәм коммуникацияларҙы ҡоралар, предприятие һәм ойошмаларға, халыҡҡа транспорт хеҙмәте күрһәтәләр; ҡулланыусыларҙың файҙаланыуындағы электр ҡоролмаларына лаборатор һынау һәм үлсәүҙәр үткәрәләр. Шулай уҡ урамдарҙы яҡтыртыу ҙа улар яуаплылығына тапшырылған.\nӘгәр предприятиеның һуңғы йылдарҙағы хеҙмәтләндереү даирәһенә күҙ һалһаҡ, ғөмүмән, хәүефле авария хәлдәренә юл ҡуйылмаған. Был бик әһәмиәтле күрһәткес. Предприятие коллективы быға өлгәшеү өсөн ҙур көс һала. Электр энергияһын тапшырыуҙа заманса технологияларға нигеҙләнеп эшләү көнүҙәк бурыс итеп ҡуйылған. Был үҙен аҡлай. Әйтәйек, үҙилтеүсе изоляцияланған үткәргестәр (СИП) ҡулланыу электр тапшырыу линияларын юғары сифатлы һәм ышаныслы файҙаланыу мөмкинлеген бирә, бигерәк тә яңы абоненттарҙы тоташтырғанда электр монтерҙарының хеҙмәтен уңайлы һәм хәүефһеҙ итә. Яңы төр линияларҙы хәүефһеҙлек йәһәтенән ҡулланыусылар ҙа юғары баһалай.\nБөгөнгө иҡтисади шарттарҙа энергетика өлкәһендә һаҡсыллыҡ – айырыуса әһәмиәтле мәсьәлә. Электр энергияһын һаҡсыл тотоноу өсөн бөтә мөмкинлектәрҙе файҙаланалар. Мәҫәлән, урамдарҙы яҡтыртыу системаһында һаҡсыллыҡ технологиялары ғәмәлгә ашырыла. Светодоидлы яҡтыртҡыстарҙан файҙаланыу һәм урамдарҙы астрологик реле нигеҙендә ваҡытҡа бәйле яҡтыртыу һаҡсыллыҡ талаптарына тулыһынса яуап бирә. Яҡындағы киләсәктә электр энергияһын автоматлаштырылған иҫәпләү системаһын (АСКУЭ) индерәсәктәр. Яңы система электр энергияһын ҡулланыуҙы предприятие базаһынан ситтә лә күҙәтеү өсөн шарттар тыуҙырасаҡ.\nЭлектр энергияһына ихтыяж даими үҫә, сөнки абоненттар һаны арта. Миҫалға, Борай ауылында ғына йыл һайын 100-150 йорт файҙаланыуға тапшырыла. Бер үк ваҡытта йорттарҙа электр йыһаздарының ҡеүәте артыуын да әйтәйек. Әммә йорттарға ингән кабелдәр һәр осраҡта ла бындай көсөргәнеште үткәрерҙәй дәрәжәлә түгел. Иҫкергән кабелдәр энергия юғалтыуҙарға килтерә, изоляция ҡыҙып, ҡыҫҡа замыканиелар тыуҙыра. Бындай хәлдәргә юл ҡуймау, технологик һәм коммерция юғалтыуҙарын сикләү өсөн иҫкергән энергия иҫәпләү приборҙарын яңыртыу буйынса ҡоласлы эш бара. Шулай уҡ абоненттарға кергән электр үткәргестәр һәм кабелдәр яңыртыла, район үҙәгендәге яңы биҫтәләргә заманса линиялар һуҙыла. Борай энергетиктары, иҡтисади ҡыйынлыҡтарға ҡарамаҫтан, яңы төҙөлөштәрҙе йылдан-йыл әүҙемләштерә. Һандарға иғтибар итәйек: 2016 йылда яңы биҫтәләрҙе тәьмин итеү өсөн 11 километр заманса электр тапшырыу линиялары, ике трансформатор ярҙамсы станцияһы төҙөлгән, йәнә икеһе яңыртылған, электр энергияһының сифатын яҡшыртыу маҡсатында өҫтәмә бер ярҙамсы станция урынлаштырылған.\nРайон үҙәгендә төҙөләсәк күп фатирлы йортҡа 0,3 километр оҙонлоғонда һауа электр тапшырыу линияһы һуҙып, ҡеүәтле ярҙамсы станцияһы урынлаштырғандар. Йыл дауамында 125 яңы абонент селтәрҙәргә тоташтырылған. Тиҫтәгә яҡын урамда яҡтыртыу системаһын яңыртыу буйынса ҙур эш алып барылған. Былтыр яңы төҙөлгән линияларҙың оҙонлоғо тағы ла артҡан, йәғни 13 километрға еткергәндәр. Көсөргәнеште автоматик көйләүсе бер нисә заманса трансформатор, ике урамда иҫке линиялар СИП төрөнә алыштырылған. Ә инде урамдарҙы яҡтыртыуҙы яңыртыу буйынса ғәмәлгә ашырылған эштәрҙе берәмләп һанамайса шуны ғына әйтәйек: улар йыл эсендә 550 мең һум аҡсаны янға ҡалдырырға мөмкинлек биргән. Бөгөн меңгә яҡын урам яҡтыртыу лампаларының бөтәһе лә тиерлек электр энергияһын иҫәпләүгә индерелгән.\nБыйылғы хеҙмәт йылы ла уңышлы дауам итә. Яңы төҙөлгән урамдарҙы тәьмин итеү өсөн ике трансформатор ярҙамсы станцияһы урынлаштырып, алты километр электр тапшырыу һауа линияларын файҙаланыуға индереү планлаштырылған. Шулай уҡ 4,5 километр арала электр үткәргестәр СИП төрөнә алмаштырыласаҡ, ике трансформатор ярҙамсы станцияһы реконструкциялана. Йомғаҡлап әйткәндә, Борай энергетиктары иҡтисади көрсөккә һис тә бирешмәйсә, үҫеш һәм яңырыу юлынан ышаныслы атлай, сөнки предприятиеның матди-техник базаһы ныҡлы. Икенсенән, коллективҡа заманса технологиялар ҡулланып эшләргә һәләтле белгестәр тупланған. Предприятиеның эшмәкәрлеген бөгөнгө талаптарға яуап бирерлек дәрәжәгә күтәреү өсөн уның етәксеһе Башҡортостандың атҡаҙанған энергетигы Нәсим Хәмиҙуллин ҙур тырышлыҡ һала. Нәсим Нәсибулла улының бөтә хеҙмәт эшмәкәрлеге республиканың энергетика тармағы менән бәйле. Йәштән, әле армия сафына киткәнсе үк электр линиялары төҙөлөшөндә хеҙмәт сынығыуы ала ул.\nҺалдат хеҙмәтенән һуң йәнә энергетиктар сафына баҫа, энергетик, мастер булып эшләй. Нәсим Нәсибулла улының егерме йыл хеҙмәт эшмәкәрлеге “Электр селтәрҙәре” муниципаль унитар предприятиеһы менән бәйле. Һуңғы ун йылда директор вазифаһын башҡара. Нәҡ уның энергетика өлкәһендәге тәрән белеме, бай хеҙмәт тәжрибәһе һәм эште заманса ойоштороу оҫталығы предприятиеның йөҙөн билдәләй. Коллективта 24 кеше эшләй. Әгәр башҡарылған эштәрҙең күләменә күҙ һалһаҡ, бында, ысынлап та, тырыш, уңған һөнәр оҫталары тупланған тип әйтергә нигеҙ бар. Уларҙың бишеһенең төрлө дәрәжәләге дәүләт наградаларына лайыҡ булыуы ла шуны дәлилләй. Ауыр һәм бик тә яуаплы, йыш ҡына хәүефле лә энергетик һөнәрен үҙ иткән хеҙмәттәштәре менән хаҡлы ғорурлана етәксе.\n– Беҙ предприятиеның абруйын берҙәм тырышлыҡ һәм намыҫлы хеҙмәт менән күтәрәбеҙ, – ти Нәсим Хәмиҙуллин


Песня «ышан узена» исполнителя МС БАШ. Скачать или слушать онлайн\nПесня «ышан узена»\nМәғнә лә hалынмай hөйләгән hәр бер hүзеңә,\nДонъя матурлығы hығылып сыҡҡан йөҙөңә,\nБысраҡ эштәр араhында hаман йөзөнәң.\nИнтернет, ТВ, hеңгәндер хәҙер аңыңа,\nТәмәке, араҡы йүгерә hинең ҡаныңа.\nШайтандар көтөү көтөү йыйылалар яныңа\nШулай дауам итhә күҙ асалмаҫhың яҡты таңыңа.\nХолкоңа ҡаршы килеп әйзә ле туҡта\nБыл ғәҙәттәрең өсөн көтөрҙәр тамуҡта\nКөслө бул ҡурҡма, - атла дауылға утҡа\nҠаршы, һин тейеш булырға халкыңа тотҡа!\nҮҙеңә, ышан тик үҙеңә,\nТеләк тулы – йәш куңелеңә\nХистәр тулы, йәш йөрәгеңә\nЙотолор - бөтә эштәрең\nКүҙ асып йомғансы - ҡартайыр йәштәштәрең\nНимәгә өлгәштең, уйла алып һулыш тәрән?\nКемдәр еңеусе? Һин терһәк тештәрең.\nБөгөн дә һуң түгел – бөтәһе һинең ҡулда\nРухлы, Иманлы бул – атла дөрөҫ юлдан.\nХалҡыңа хеҙмәт итерлек үҫтер ҡыҙ ҙа ул да,\nБелемеңә таян, башта аҡыл-аңға тулда.\nҺин йәш һәм көслө, атла тик алға,\nБулыр ваҡыт, туҡтама ялға.\nТырыш, үрлә иң юғары тауға\nҺәр һынауҙы үт, барғандай яуға\nҠыҙыллыҡ килтермә, ата – әсә йөҙөнә,\nҮҙ ҡарашың булһын халыҡ һуҙенә.\nТик Түҙемле һәм ныҡыш бәхеттә йөҙөнә,\nКөслө бул дуҫым, ышан үҙеңә!


Рөстәм Хәмитов: «Беҙ балалар баҡсаһында урын етмәү мәсьәләһен хәл итергә бурыслыбыҙ» // Йәмғиәт | новости башинформ.рф\nРөстәм Хәмитов: «Беҙ балалар баҡсаһында урын етмәү мәсьәләһен хәл итергә бурыслыбыҙ»\n10:11, 22 июля 2011 Йәмғиәт\nРеспублика Йортонда кесе йома, 21 июлдә, балалар баҡсаһында урын етмәү мәсьәләһе ҡаралды – был етди ҡарарҙар һәм аҡса һалыуҙар талап иткән ҡырҡыу мәсьәлә. Селектор кәңәшмәһен Башҡортостан Президенты Рөстәм Хәмитов алып барҙы.\n— Республика буйынса бөгөн балалар баҡсаһы менән тәьмин ителеү – ҙур проблема. Ҡәнәғәтләндерелмәгән ғаризалар һаны йыл башына 70 мең самаһы тәшкил итә. Һуңғы йылда 19 меңдән ашыу ғариза ҡабул ителде, элек бындай һан өс йыл эсендә теркәлгән, — тип һыҙыҡ өҫтөнә алды Рөстәм Хәмитов. – Мөрәжәғәт итеүсе граждандар һаны артыуы халыҡтың беҙгә ышаныуы, был мәсьәләне хәл итә алыуыбыҙға ышаныуы тураһында ғына һөйләй.\nТөбәк башлығы һүҙҙәренә ҡарағанда, үткән йылдарҙа балалар баҡсаларында урындар һаны кескәйҙәр һанына ҡарағанда яйыраҡ артҡан. Шулай итеп, 2008 йылдан алып 2010 йылға тиклемге осорҙа балалар баҡсаһында урындар һаны 17 меңгә, ә бер йәштән алып алты йәшкә тиклемге балалар һаны 30 меңдән ашыуға артҡан. 2004 йылда башланған тыуым артыуы әле лә дауам итә, тип билдәләне Президент.\nБылтыр «2008-2012 йылдарға Башҡортостан Республикаһында мәктәпкәсә белем биреү системаһы үҫеше» республика маҡсатлы программаһының тормошҡа ашырылыу срогын 2013 йылға тиклем дауам итергә ҡарар ителгәйне. Өс йыл дауамында ул бығаса булмаған күләмдә финансланасаҡ – 9 миллиард һум самаһы. Быйыл финанслау күләме 2,5 миллиард һумдан ашыу тәшкил итә. Средстволар бүлеү балалар өсөн 24 меңдән артыҡ яңы урын булдырырға мөмкинселек бирәсәк.\nЛәкин, Президент әйтеүенсә, проблеманы тулыһынса хәл итеү өсөн был ғына етмәй.\n— Программа уңышлы тормошҡа ашырылһа, 2013 йылдың аҙағына 195 мең сабый балалар баҡсаһына йөрөй аласаҡ. Ләкин беҙҙең фаразлауға ярашлы, республикала уларҙың һаны 315-кә тиклем етәсәк. Һәм йәнә 100 меңдән алып урынға дефицит, — тип билдәләне Рөстәм Хәмиов.\nПрезидент фекеренсә, был этапта яңы альтернатив алымдар кәрәк.\n— Бюджет иҫәбенә яңы балалар баҡсаларын төҙөүгә генә иҫәп тоторға түгел, башҡа механизмдарҙы ла ҡулланыу зарур.\nҒаилә балалар баҡсалары үҫеше уларҙың береһе булыуы мөмкин. Өҫтәүенә мәктәпкәсә белем биреүҙең бындай формаһы республикала үҙен танытты инде һәм был ыңғай тәжрибәне бөтә төбәк буйлап йәйелдереүе мөмкин һәм кәрәк.\nИкенсе перспективалы йүнәлеш тип Рөстәм Хәмитов дәүләт-шәхси партнерлыҡ сиктәрендә яңы балалар баҡсаларын булдырыуҙы ла атаны.\n— Граждандар был мәсьәләне үҙаллы хәл итергә әҙер. Бында уларға ярҙам күрһәтергә кәрәк, — тип үҙ ҡарашын белдерҙе Президент. – Мәҫәлән, бүлмәләр менән. Ведомство ҡарамағында булмаған һәм шәхси балалар баҡсаларына муниципаль милектә иҫәпләнгәндәренә кеүек үк уңайлы эшләү шарттарын булдырыу зарур. Шәхси балалар баҡсаһының бизнес ҡына түгел, күп йәһәттән социаль проект булыуын аңлау мотлаҡ, уға, әлбиттә, ярҙам итергә кәрәк.\nШулай уҡ ыңғай тәжрибә өлгөһө итеп республика башлығы Өфө һәм Стәрлетамаҡ ҡалаларын килтерҙе, унда муниципаль балалар баҡсаларында урын ала алмаған ғаиләләргә аҡса түләнә.\n— Ундай ғаиләләр ике меңдән алып өс меңгә тиклем ала. Бәлки, был күп тә түгелдер. Ләкин был проблеманан сығыуҙа тәүге аҙымдар. Улар кешеләргә балаларын түләүле ғаилә балалар баҡсаларына урынлаштырырға мөмкинселек бирә, — тине Президент.\nУҙған йылдар дауамында тәғәйенләнеше буйынса файҙаланылмаған элекке балалар баҡсалары биналарын муниципаль милеккә кире ҡайтарыу ҙа урындар етмәү проблемаһын шулай уҡ хәл итә.\nТағы ла бер юл – йорт төҙөүселәр алдына майҙандың бер өлөшөн, мәҫәлән, бинаның беренсе ҡатын балалар баҡсаһы өсөн бүлеү бурысын ҡуйыу.\nРөстәм Хәмитов йәнә бер проблемаға – мәктәпкәсә белем биреү учреждениелары хеҙмәткәрҙәренең түбән хеҙмәт хаҡына иғтибар итте. Президент уйлауынса, түбән эш хаҡы тәҡдим ителгән хеҙмәт сифатының түбәнәйеүенә лә килтерә.\n— Хәҙер балалар баҡсаһында уртаса эш хаҡы ни бары 9 мең һум тәшкил итә, — тине Рөстәм Хәмитов. – Мәктәптәрҙә уҡытыусыларҙың уртаса эш хаҡы 13 мең самаһы.\nРөстәм Хәмитов фекеренсә, тәрбиәсе эше – ул ҙур яуаплылыҡ һәм билдәле оҫталыҡтар, түҙемлелек талап иткән оло хеҙмәт. Һәм был хеҙмәт лайыҡлы баһаланырға тейеш.\nБилдәләп үтәйек, селектор кәңәшмәһен үткәргән көндө Рөстәм Хәмитов исеменә Башҡортостандың балалар баҡсаларында өҫтәмә урындар асыуҙы финанслау программаһына индереү тураһында заявкаһына «Балалар баҡсаһы — балаларға» федераль проект етәкселегенән ыңғай яуап килде. Документҡа ярашлы, балалар баҡсаларында 3750 өҫтәмә урын булдырыу өсөн төбәк 24,369 миллион һум күләмендәге федераль субсидиялар аласаҡ.


Халыҡ-ара төрки журналында ике Башҡортостан яҙыусыһының хикәйәләре баҫылған // Мәҙәниәт | новости башинформ.рф\n14:56, 23 мая 2019 Мәҙәниәт\nӨФӨ, 2019 йыл, 23 май. /«Башинформ» мәғлүмәт агентлығы, Ләйлә Аралбаева/.\n«Ҡәрҙәш ҡәләмдәр» халыҡ-ара төрки журналында ике Башҡортостан яҙыусыһының хикәйәләре баҫылған. Гөлнара Тәүлийәрова тәржемәһендә Лариса Абдуллинаның «Мәтрүшкәле сәй» хикәйәһе һәм Азамат Юлдашбаевтың «Хыялланып ҡарағайны бәндә» әҫәре донъя күргән.\n«Мәтрүшкәле сәй» хикәйәһе яҙмыш ҡушыуы буйынса илебеҙҙең төньяғында йәшәгән башҡорт тураһында бәйән итә. Әҫәр башҡорт һәм рус телдәрендә республика баҫмаларында баҫылып сыҡты һәм «Юлдаш» радиоһында яңғыраны.\n«Төрки донъяһы авторҙары менән күптән хеҙмәттәшлек итәм. Ҡаҙаҡ шағиры Ғалым Жайлыбайҙың, үзбәк шағиры Насретдин Мөхәмәҙиевтың шиғырҙарын, ҡырғыҙ яҙыусыһы Сыңғыҙ Айытматовтың, нуғай яҙыусыһы Иса Капаевтың һәм башҡа замандаштарыбыҙҙың хикәйәләрен башҡортсаға тәржемәләнем», — тип хәбәр итте «Башинформ» агентлығына Лариса Абдуллина.\nБыл һанда шулай уҡ Азербайжан, Төркиә, Ҡаҙағстан, Үзбәкстан, Молдова яҙыусыларының әҫәрҙәре, Рәсәй авторҙарынан шағир Рәсүл Ғамзатовтың шиғырҙары баҫылған.\nТеги: әҙәбиәт, төрки донъяһы, Лариса Абдуллина


Видеочивать Немец - Рулетка, Скайп - Видеочивать Германия\nБөгөнгө көндә иң популяр булған немец видеочивать ч рулеткаҮҙеңде раҫлау буйынса эшләй, көн һайын меңгә яҡын кеше килгән Видеочить. видеоблогер видеочить хатта билдәле: Дмитрий, Паша, Юлия, Гусар, рулетка һәм башҡа тап үҙенә яҙылған тиҫтәләгән видео ч. Немецса һөйләшеп әңгәмәләште. ч күпселек, шуға күрә һеҙгә еңел килә немец егеттәре һәм ҡыҙҙары менән таныша алмай. рулетка тыйылған төрө булыуы, һәм мыҫҡыллап әңгәмәләште мастурбировать, һеҙ бик тиҙ икенсе төрлө модераторҙар забанивать. Хәтеремдә: түләүле. Видеочивать разблокировканы. Видеочивать тарихында беренсе булып Немец ч рулетка, әммә шул уҡ ваҡытта ул тиҙ аралашыу өсөн яңы сервис осраҡлы потеснить Чатрулетка. Тәүге ай өсөн эш һәм уны меңәрләгән кеше ҡараған. Хәҙер көн һайын егерме мең самаһы Омегель онлайн ҡушыла, шуға күрә һеҙҙе яңы ҡыҙыҡлы табыуы әллә ни ауыр видеочить чатрулетка ҡыҙы менән әңгәмәләште. Уның төп өҫтөнлөгө шунда, унда бары тик һеҙ генә һайлай ала һәм ҡыҙ менән аралашып, был гүзәл зат вәкилдәре. Ч һеҙ бындай хоҡуҡты бирә алмаған һайлаусылар башҡа, ҡыҙҙар һәм егеттәр һаны тигеҙ түгел, сөнки йыш ҡына ч. Әммә Чатрулетка ғына түгел. Шул һайлау, кемдәр менән аралашырға теләй. Шулай булыуға ҡарамаҫтан, нимә эшләргә йәки чатрулетка чатрулетка Мәктәптә уҡығанда немец, көнбайыш тап чатрулетка киң танылыу ала. Америка телевидениеһы сюжет һуң миллион кешегә тиклем взлетающий посещаемость Чатрулетка. Улар уңыштан һуң башлана һәм төрлө сайттар барлыҡҡа килгән коммерцияға тап чатрулетка клон аналогы. Разработчик һүҙҙәре буйынса, интернет ҡушыла.\nчатрулетка миллион кеше, килеме күләмен реклама менән көн һайын килтереп була.\nХәҙер бөтә ч - әңгәмәләште мең онлайн, әммә, икенсе донъя нәҡ һеҙ Чатрулетка кеше менән таныштырыу, ябай һәм инглиз попрактиковаться ваҡыттарын күңелле үткәрә. Беренсе ҡаҙаҡ рулетка Ч ч, һеҙ унда ниндәй темаларға аралашырға ала, аноним була. Ҡаҙағстан егеттәре менән ҡыҙҙарының иң һәйбәт ысул һәм рулетка ваҡыттарын чатта үткәргәндәргә. Видео-күп ыңғай эмоциялар килтерҙе. видеочат һалҡындар ҡаҙаҡ аралашты. Ҡаҙаҡ телендә ятлап әгәр телисез икән, һеҙҙең ярҙамдан тыш был Видеочивать.\nКүбеһенсә Немец видеочивать видеочивать эротическое сайтында пишется, шуға күрә уны тейешле һәм тамашасы йыйылды.\nКилеүселәр немецтарҙы ир-аттың төп йүнәлеш видеочить ярыла, шуға күрә ҡыйыу атарға мөмкин видеочинать видеочить өсөн немецтың гейне. Моғайын, һеҙгә барып тораһы түгел, чаты, һәм аралашыу менән ҡыҙын таныштырып ҡауыштырыу, әгәр һеҙ эҙләсе. Шулай уҡ сайтта ла ҡарап тормай, әгәр һеҙ йыл көнлөк юҡ. Әгәр һеҙ эҙләсе ч гей рулеткка, йәғни Немец видеочивать һеҙҙең өсөн идеаль тап килә. Ир-егеттәр көн һайын мең онлайн ч ҡушыла, ул эзләй таныштырҙы. Йыл һеҙ йорттарына остальных тора юҡ. Шул ваҡытта немец ч ауыҙ рулетка. осраҡлы ч. Асылда был һүрәтләүгә бик тап тәржемә видеочинать: төймәгә басыгыз, һеҙ ҡыҙыҡлы аралашыуҙар башлана осраҡлы менән әңгәмәләште.\nӘгәр телисез икән уҡ инглиз теле менән әйткәндә файҙаланыусы ғына булып, аҡш һәм бөйөк британия һайлай.\nБилдәле булыуынса, бөтә йәй урап ч ч йылда ла рулетка Популярлыҡ буйынса Чатрулетка. Эйфель башняһы һәм Франция был романтичный прогулкаға ғына түгел, ә видеочивать бушлай. Тиҙ арала йыйып булып эшләй. базука һәм үҙ аудиторияһын. Шул ваҡыттан алып сайттың дизайнын үҙгәртергә алмай, әммә был бөтөнләй аралашмай уңай йоғонто яһай. Һеҙ бында һеҙ попрактиковать француз, ә әгәр телде белмәгән, йәғни һүҙҙә нисә француз ла белә ине. Немец видеочивать булып эшләй башланым, шул уҡ популяр видеочивать ч нигеҙ һалыу рулетка кеүек, өҫтәүенә немец баҫа. Бында килеүселәр телле һәм аҡш халҡы төп файҙаланыусыһы. Шулай уҡ интерфейс рулетка инглиз телендә башҡарыла. Сверхпопулярный аталған ч ҡатмарлы, әммә уның айырмалы һыҙаттарының булып тора модерация, йәғни һеҙ бында бер нәмә лә күргәнем непристойный. Ҡыҫылыш булып язалар, түгел һеҙ нарушить ҡағиҙә сат тора. Тағы бер америка видеочивать.\nФейсбук социаль селтәрендә иң популяр исем менән Немец отсылка чатрулетка.\nМодерация чатрулетка немец юҡ, шуға күрә һаҡ булырға: унда теләһә кем теләһә нәмә ҡаршы ала һәм һеҙ, атығыҙ менән башлана һәм тамамлана.\nонанист битле кешеләр.\nСит илдә бик популяр видеочивать, башлыса инглиз шуға күрә унда туранан-тура әйтте. Шулай уҡ бөтә видеочивать видеочивать немецтар нигеҙ һала. Модерация ғәҙәти интерфейсы һәм һеҙ айырыла. Немец күпселек өлөшөн файҙаланыусы. Немец телен өйрәнеү сифатын ч рулетка ҡулланырға мөмкин, был телдә һөйләшеүселәр менән аралашып йыш ҡына теләһә ниндәй курста иң яҡшы бит. Әлегә файҙаланыусылар тип күп түгел. видеочат онлайн ҡарамаҫтан һәм шулай, ләкин кем менән аралашыу һеҙгә дөрөҫ итеп табырға.\nКүптән түгел германиянан Чатрулетка булып эшләй ч рулетка, байтаҡ хата бөтә уңайлы сервис булдырырға һәм алдағы видеочить әммә иҫәпкә алмай эшләй.\nУ ч немецтар баҫып юҡ, шуға күрә унда аралашыу өсөн, һеҙҙә инглиз телен белеү кәрәк. Ч һеҙҙең менән һөйләшкән кеүек инем, саҡырамын незнакомец, яҡшы мәғәнәлә был һүҙ. Был һөйләшеү күңел йылыһын тулыһынса биреп өсөн немец һөйләшеү ч йәйге йылы кистәрҙә, шулай булыуға ҡарамаҫтан ч килеүселәр күп түгел, тип, һеҙ ҡала алмай әңгәмәләште. Модерация. видеочат юҡ, шуға күрә һаҡ булырға һәм Артабан тиҙ төймәһенә переключатель. Испан буйынса Видеочат ч рулетка-ҡыҙыҡ үҙе, шулай уҡ төҫмөрләнгән уның менән Видеочивать дизайн, әммә был оҡшашлыҡ тамамланғас, башлыса видеочивать испанса аралашҡан. Запросто ҡаршы булырға йәки егеттән иң ҡыҙҙарҙың береһе. мадрид барселона видеочат.\nБыл текст ч ч немец ҡуҙғалғанда, ай-һай, был бик мауыҡтырғыс шөғөл. Һәм һеҙ, һеҙ уны күрергә теләһә ниндәй әңгәмәләште күрһәтеү мөмкин түгел. Үҙ-ара симпатия һәм эшләй. һуңғы осраҡта һеҙ өҫтәп ебәреү мөмкинлеге аласаҡ. ч версия әңгәмәләште фото хәҙер үҙенең һүрәттәрен ебәргән. Тел аралашыу, башҡа веб-камералар, бөтә күсеп видеочат әммә әңгәмәләште.\nГерманияла бер хәлгә яҡшы ч аудио Чатрулетка аноним.\nҺеҙ бында түгел, хатта ҙур теләк менән вебка буйынса аралаша алмай, сөнки нәҡ асылы шунда тауышлы чат аралашты.\nҮҙегеҙҙе ҡыҙыҡһындырған тауышы ғына ҡыҙға ҡарап.\nАралаша башланыҡ, һеҙ әңгәмәләште яландарында күрһәткән булып һеҙ, һис шикһеҙ барыр өсөн идеаль тип сат чатрулетка аудио германия, кем стесняйтесь менән танышырға, чат, һеҙҙе күреп һәм һәр осраҡта тулыһынса анонимлыҡ түгел, сөнки әңгәмәләште. Шулай булыуға ҡарамаҫтан, был ҙур булмаған ҡушылдығы онлайн кешеләр һаны (ғәҙәттә тиклем), ч был бик ҡыҙыҡлы. Һеҙ уны нисек үткәрергә түгел, хатта бер сәғәткә лә күрҙе. Һеҙ телисез өсөн түләү аралашты. Юҡ беҙ, беҙ тап шуға ғына видеочинать видеочивать сайттарға бушлай йыйҙы. Фейковый осраҡтары йышая видеочат булдырыуҙы, уға түләүҙәрҙе индереүҙе талап итә алһын өсөн, барлыҡ функцияларынан файҙаланыла. Видеочивать теләһә, улар һеҙ беҙҙең сайтҡа түләүһеҙ күрҙе. Улай ғына ла түгел, барыһы ла бирә видеочинать Видеочивать сайтында теркәлеү талап итә.\nБеҙҙең заманда бер кемде лә аптыратып булмай.\nһынлы элемтә, сөнки яртыһы ер шарының аралашыуы скайп һәм башҡа кушымталар, һәм шунда уҡ күп кенә таныштырҙы. Видеочивать ҡыҙыма яңы ысул менән танышты рулетка. Дикий танышты ч. теләһә кем, теләһә ҡайҙан ҡаршы алабыҙ һеҙҙе. Күп кенә элементтар өсөн был көтөлмәгән һәм рулетка видеочить ярата. Видеочинать төп өҫтөнлөктәре: виртуаль донъяның теләһә ниндәй мөйөшөндә булыу мөмкинлеге Видеочить был яҡшы онлайн, күп яңы танышып, башҡа халыҡтарҙың мәҙәниәткә ылыға, сит ил телендә аралашам. Бик күп һәм бик Видеочатов, уларҙың береһе файҙалы һәм уңайлы булыуын, шуға күрә беҙ бөтә донъя һәм хәл бик яҡшынан түгел видеочинать сайтында бер башҡа йыйған.\nҺеҙ бер клик ч.\nараһына күсенә, һайлау яҡшы. Һеҙ бында таба видеочинать Германия, Украина, Беларусь, Ҡаҙағстан Германия, Франция, АҠШ, Испания һәм башҡа илдәргә. Был бөтә донъя Видеочить видеочатый. Германияла ҙур видеочивать видеочить танышты төркөмөнә ҡарай, уларҙың һанын ҡырҡ биш ашыу ҡатнашыусы. Беҙ ул көн һайын яңыртыла, өҫтәлә вирус видео фото һәм башҡа ч прикол була. Һеҙ матур ҡыҙҙар бик күп немец төркөмөндә танышырға ч. рулетка табыла фото, видео чат скриншоты була.\nВСан танышыу-франсиско-без Кампеч теркәү, никах өсөн бушлай һәм етди мөнәсәбәт, осрашыу һәм аралашыу\nбашҡа бушлай танышыу сайттарына теркәлдем өлкәндәр өсөн видео-таныштырыу донъя буйынса танышырға видео чат ҡатын-ҡыҙ сайтында танышырға видео мобиль танышты ҡыҙ видео трансляции теркәлгән таныштырҙы. видео без бушлай танышыу сайттарына теркәлдем иғлан танышты ҡыҙы таныштырҙы онлайн видео чат


Ҡайҙа ғәҙеллек? | ГТРК «Башкортостан» — Новости Уфы и РБ\n21 июня 2019 — 15:34 ГТРК «Башкортостан»\nАта-әсә ҡарауынан мәхрүм ҡалған Наилә Пискарева 2012-се йылдан алып етемдәргә бирелә торған фатирын ала алмай. Калинин районы суды ҡала хакимиәтенә фатир бирелергә тейеш тигән ҡарар сығарһа ла, ҡыҙ һаман боҙ урынына ҡуҙғалмай, тип белдерҙе. Биш кеше бер бүлмәле фатирҙа. Ни бары 32 квадрт метрлы өйҙә ике ғаилә бергә йәшәргә мәжбүр. Нәилә Пискарева һөйләүенсә, ул сабый сағынан етем. Ун һигеҙ йәше тулғас, ата-әсә ҡарауынан мәхрүм ҡалыусыларға фатир бирелеү сиратына баҫа. Әммә инде нисәмә йыл вәғәҙәләнгән йәшәү урынының асҡысын ала алмай.Юғары уҡыу йортонда белем алғанда, Наилә дөйөм ятаҡта йәшәй. Уҡыуын тамамлағас, кейәүгә сыға, сабыйы донъяға килә. Наиләне опекунға алған ғаилә лә тик яҡшы яҡтан ҡылыҡһырлана. Хатта 2007-се йылда улар ҡалала үткәрелгән “Иң яҡшы опекун ғаиләһе” конкурсында ҡатнашып, беренсе урынды яулай. Наилә Пискарева һөйләүенсә, ул өс йыл дауамында фатир алыуға сиратта икенсе булып тора. Аптыраған ҡыҙ судҡа мөрәжәғәт итә. Калинин районы суды ҡала хакимиәтенә етем ҡалыусыға фатир бирергә тигән ҡарар сығара.Торлаҡ бүлеү һәм торлаҡ программаһы буйынса идаралыҡ етәксеһе урынбаҫары Наилә Пискареваға мотлаҡ фатир биреләсәк, тип белдерҙе. Республикала әле ата-әсә ҡарауынан мәхрүм булыусы 1 мең 26 етем яңы торлаҡҡа сиратта тора. Әле иһә Затон биҫтәһенән йөҙ фатир алыу өсөн республика ҡаҙнаһынан яҡынса 137 миллион һум аҡса бүленгән. 2019 йылдың аҙағында был фатирҙарҙың яртыһы етемдәргәа тапшыраласаҡ, тип вәғәҙә иттеләр.Наилә Пискареваға хәҙер торлаҡ мәсьәләһе хәл ителгәнсә, бер бүлмәле фатирҙа тормош иптәшенең ата-әсәһе менән йәшәп торорға тура килә.